-cı ilin büdcə sənədləri açıqlandı\n2016-cı ilin dövlət və icmal büdcələrinin layihələrinin təqdimatı\n2016-cı ilin büdcə sənədləri açıqlandı\n2016-cı ilin dövlət və icmal büdcələrinin layihələri sentyabrın 14-də Maliyyə Nazirliyinin rəsmi internet səhifəsində yerləşdirilib. Dövlət büdcəsi layihəsində gəlirlər 14 milyard 566 milyon manat, xərclər 16 milyard 264 milyon manat həcmində proqnozlaşdırılır.\nTransparency.az bildirir ki, 2015-ci ildə dövlət büdcəsinin gəlirləri 19 milyard 438 milyon manat, xərcləri 21 milyard 100 milyon manat məbləğində təsdiq edilib.\nBeləliklə, gələn il üçün büdcənin gəlirlər hissəsi 4 milyard 872 milyon manat, xərcləri 4 milyard 836 milyon manat azaldılır.\n2016-cı ilin icmal büdcəsinin gəlirləri 16 milyard 720,1 milyon manat və yaxud əvvəlki ilə nisbətən 3 milyard 996,7 milyon manat (19,3 faiz) az, xərcləri 19 milyard 906,5 milyon manat və yaxud əvvəlki ilə nisbətən 6 milyard 4,4 milyon manat (23,2 faiz) az nəzərdə tutulub.\nMilli Məclisin sentyabrın 14-də keçirilən iclasında Avropa Parlamentinin 10 sentyabr qətnaməsi ilə əlaqədar qərar qəbul olunub. Qərara əsasən, Azərbaycan Respublikası Milli Məclisinin Avronest Parlament Assambleyasında üzvlüyünə xitam verilməsi barədə prosedur qaydalarının icrasına başlanır və prosedur dövründə Milli Məclisin nümayəndə heyətinin Avronest Parlament Assambleyasının tədbirlərinə qatılmasına son qoyulur.\nAzərbaycan Nazirlər Kabinetinə tövsiyə edilir ki, Avropa İttifaqının Şərq tərəfdaşlığı proqramında iştirakın məqsədəuyğunluğu məsələsinə yenidən baxsın, Azərbaycan Respublikasının rəsmi şəxsləri barəsində hər hansı sanksiyaların tətbiq ediləcəyi təqdirdə qatı anti-Azərbaycan mövqeyi nümayiş etdirən Avropa Parlamenti üzvlərinin və Avropa İttifaqı qurumları rəsmilərinin Azərbaycana girişinin qadağan edilməsi məsələsini nəzərdən keçirsin.\nAvronest Parlament Assambleyası 2011-ci il mayın 3-də Brüsseldə təsis edilib. Avropa İttifaqının Şərq tərəfdaşlığı proqramının parlament formatı olan Avronestə Azərbaycan, Gürcüstan, Ukrayna, Moldova və Ermənistan daxildir.\nAvropa Parlamenti sentyabrın 10-da Azərbaycanla bağlı qətnamə qəbul edib. Qətnamədə bəzi Azərbaycan rəsmilərinə sanksiyaların tətbiqi üçün Avropa Komissiyasına çağırış əksini tapıb: “Avropa Parlamenti Avropa Komissiyasını və üzv ölkələri Azərbaycanda davam edən təqiblərə güclü və birgə cavab verməyə, habelə siyasi təqiblərdə əli olan hakimlər, rəsmilər və siyasətçilərə qarşı sanksiya və viza qadağası məsələsinə baxmağa çağırır”.\nSənəddə Azərbaycan hakimiyyəti bütün siyasi məhbusları, insan haqları fəallarını, jurnalistlər və vətəndaş cəmiyyəti təmsilçilərini dərhal həbsdən azad etməyə, onlara qarşı ittihamlara xitam verməyə dəvət olunur.\nTransparency.az Milli Məclisin 14 sentyabr qərarının tam mətnini təqdim edir:\nAvropa Parlamentinin Azərbaycana dair 2015-ci il sentyabrın 10-da qəbul etdiyi 2915/2840 (RSP) saylı qətnamə bu parlament təşkilatında ölkəmizə qarşı sistemli və davamlı şəkildə aparılan qərəzli qarayaxma kampaniyasının son dərəcə təhqiramiz xarakter aldığını göstərir. Bu dəfə insan hüquqları bəhanəsi altında Azərbaycanda xalq tərəfindən dəstəklənən siyasi hakimiyyətə şər və böhtan atılıb, ölkəmizlə Avropa İttifaqı və onun üzvü olan dövlətlər arasında inkişaf edən tərəfdaşlıq münasibətlərini sarsıtmağa, Azərbaycanın beynəlxalq nüfuzuna xələl gətirərək, onu dünyaya inteqrasiya prosesindən təcrid etməyə uğursuz cəhd göstərilib.\nAvropa Parlamenti ötən ilin iyul ayında yeni tərkibdə fəaliyyətə başladığı gündən bu qurumun rəhbərliyinin mövqeyi üzündən onunla Azərbaycan arasında heç bir rəsmi dialoq baş tutmayıb, qarşılıqlı səfərlər həyata keçirilməyib. Nə qədər qəribə olsa da, Avropa Parlamentinin rəhbərliyi tərəfindən deputatların Azərbaycana rəsmi və qeyri-rəsmi səfərlərinə qadağa qoyulub. Beləliklə, Avropa Parlamentində müəyyən qüvvələr parlamentlərarası dialoqu Azərbaycana qarşı yönələn təhqiramiz monoloqla əvəz etmək üçün ardıcıl addımlar atıblar.\nAvropa Parlamentində Azərbaycana ədalətli münasibət bəsləyən deputatların təmsil etdikləri sağlam qüvvələr də mövcuddur. Təəssüf ki, çox vaxt onların səsi eşidilmir. Azərbaycana qarşı qərəzli qətnamənin müzakirə olunduğu iclas da istisna təşkil etməyib, korrupsiyaya qurşanmış lobbiçi parlament qruplaşmaları öz çirkin niyyətlərinə nail ola biliblər. Bunun əsas səbəblərindən biri odur ki, Avropa Parlamentinin rəhbərləri, ilk növbədə qurumun sədri Şults həmin ələbaxan qruplaşmaların fəaliyyətinə göz yumur, bəlkə özləri də bu fəaliyyətdə iştirak edir və bu qruplaşmaları himayə edirlər.\nAvropa Parlamentinin iclası bir çox deputatların tolerantlıq səviyyəsini də üzə çıxarıb, bu qurumda Azərbaycanın dünyəvi dövlət kimi nüfuzuna qısqanclıqla yanaşıldığını nümayiş etdirib. Tamamilə məntiqlidir ki, hazırda Avropa İttifaqı ərazisində davam edən miqrasiya böhranı zamanı irqçilik və ksenofobiya meyllərinin misilsiz həddə çatması ittifaqın öz üzərinə götürdüyü beynəlxalq öhdəlikləri yerinə yetirməsinin qarşısını alır. Avropa İttifaqının üzvü olan bəzi ölkələrin yalnız xristian qaçqınlara sığınacaq vermək istəyi Avropa İttifaqı məkanında mövcud olan ifrat sağçı radikal və islamofob siyasi xəttin dəstəklənməsi, nəticə etibarilə ayrı-seçkilik sisteminin formalaşması üçün şərait yaradır. Buna bənzər meyllərin Avropa Parlamenti kimi beynəlxalq quruma yol tapması isə yalnız təəssüf doğurur. Belə bir şəraitdə dünyaya tolerantlıq nümunəsi göstərən, mədəniyyətlərarası dialoqun inkişafında qabaqcıl dövlətə çevrilən Azərbaycanın dəstəklənməsi əvəzinə ona qarşı qərəzli qətnamələrin qəbul edilməsi Avropa məkanında irqçiliyin və ksenofobiyanın təqdir olunması, Avropa İttifaqı ilə əməkdaşlığa meyl edən ənənəvi islam dövlətlərinə qarşı təxribat kimi qiymətləndirilməlidir.\nAvropa Parlamenti Şərq tərəfdaşlığı proqramının iştirakçısı olan digər ölkələrdə insan hüquqlarının pozulması hallarına göz yumaraq yalnız özünə məlum olan səbəblərə görə bu cür problemləri məhz Azərbaycanda axtarmaqla məşğul olur. Bütün beynəlxalq hüquq normalarını və prinsiplərini pozaraq Azərbaycan ərazisinin 20 faizini işğal etmiş, 1 milyon azərbaycanlını qaçqına və məcburi köçkünə çevirmiş Ermənistan Respublikasının bölgədə insan hüquqlarının və azadlıqlarının kütləvi pozuntularına səbəb olması məsələsi bu günədək Avropa Parlamentində bir dəfə də müzakirə edilməyib. İnsan hüquqlarını ali dəyər kimi elan edən Avropa Parlamenti Dağlıq Qarabağ probleminin insan hüquqları və humanitar aspektlərinə nəzər salmağı nədənsə lazım bilməyib. Avropa Parlamenti öz sənədlərində Avropa İnsan Hüquqları Məhkəməsinin qərarlarına istinad etsə də, bu məhkəmənin Ermənistanın Azərbaycana silahlı təcavüzü nəticəsində zərər çəkmiş Azərbaycan vətəndaşlarının hüquqlarının bərpasına çağıran “Çıraqov və digərləri Ermənistana qarşı” işi ilə bağlı 16 iyun 2015-ci il qərarına etinasızlıq göstərib.\nHeç kəsə sübut etməyə ehtiyac yoxdur ki, Azərbaycanda insan hüquqlarının və əsas azadlıqların təmin olunması üçün xeyli iş görülüb və bu iş indi də davam etməkdədir. Ölkədə peşə fəaliyyətinə görə həbs edilmiş hüquq müdafiəçisi və ya jurnalist yoxdur. Avropa Parlamentinin qətnaməsində bir sıra şəxslərin azadlığa buraxılması ilə bağlı irəli sürülən tələblər heç bir hüquqi və siyasi əsasa malik olmayıb, Azərbaycanın müstəqil məhkəmə sisteminə müdaxilə cəhdi kimi qiymətləndirilməlidir.\nAvropa Parlamentinin qətnaməsində 2015-ci il noyabrın 1-də Azərbaycanda keçiriləcək parlament seçkilərinə müşahidə missiyalarının göndərilməməsi barədə Avropa İttifaqının Xarici Fəaliyyət İdarəsinə və üzv ölkələrə çağırışlara da yer verilib. Avropa İttifaqının üzvü olan dövlətlərin ərazisində seçicilərin yalnız 42 faizinin səsləri ilə formalaşmış Avropa Parlamentindən bu cür çağırışların edilməsi təəccüb doğurur. Təəssüf ki, ATƏT-in Demokratik Təsisatlar və İnsan Hüquqları Bürosu bu çağırışa cavab verən ilk təşkilat olub. Məqsəd Azərbaycanda keçiriləcək parlament seçkilərinin legitimliyini qabaqcadan şübhə altına almaqdır.\nHər kəs əmin ola bilər ki, seçkilərin demokratik və şəffaf keçirilməsinə nail olmaq üçün Azərbaycan dövləti tərəfindən bütün şərait təmin edilib və lazımi tədbirlər bundan sonra da həyata keçiriləcək. Hər hansı beynəlxalq qurumun seçkiləri müşahidə etməkdən imtina etməsi azad və ədalətli seçkiləri şübhə altına ala bilməz. Azərbaycanda suverenliyin daşıyıcısı Azərbaycan xalqıdır və seçkilərin legitimliyi barədə qərarı da o verəcəkdir.\nTəəssüf ki, Avropa Parlamentinin ölkəmizə münasibəti Avropa İttifaqı ilə Azərbaycan arasında əməkdaşlığı da ciddi təhlükə altına alıb. Avropa Parlamentinin indiyədək qəbul etdiyi qərəzli qətnamələr nəticəsində Avropa İttifaqı–Azərbaycan Assosiasiya Sazişi üzrə danışıqlara son qoyulub.\nAzərbaycan Respublikasının Milli Məclisi bir daha Avropa Parlamenti üzvlərinin nəzərinə çatdırır ki, Azərbaycan Respublikası demokratiyanın şəksiz üstünlüklərini gerçəkləşdirərək, insan hüquqlarına və azadlıqlarına hörmətə əsaslanan demokratik, hüquqi, dünyəvi dövlət quruculuğu yolundan heç vaxt çəkilməyəcəkdir, bu sahədə beynəlxalq təşkilatlar ilə əməkdaşlığın hüquq bərabərliyi, qarşılıqlı hörmət əsasında və konstruktiv məcrada inkişaf etdirilməsi üçün Azərbaycan xalqının və rəhbərliyinin möhkəm siyasi iradəsi mövcuddur.\n6. Avropa Parlamentinin müvafiq qurumlarına müraciət edilsin ki, Avropa Parlamentinin sədri Şultsla postsovet dövlətlərinin bəzi rəhbər şəxsləri arasında birgə korrupsiya əməlləri, qanun pozuntuları barədə mətbuatda yayılmış xəbərləri araşdırsın və onun qeyri-qanuni fəaliyyətinə qiymət versinlər.\n11. Avropa İttifaqı-Azərbaycan Parlament Əməkdaşlığı Komitəsinin mövcud formatda fəaliyyətində iştiraka son qoyulsun.\nƏlilliyin müəyyən olunması meyarları dəyişir (Fərman)\nPrezident İlham Əliyev sentyabrın 14-də əlilliyin və sağlamlıq imkanlarının məhdudluğunun qiymətləndirilməsi sisteminin təkmilləşdirilməsinə fərman verib. Transparency.az-ın məlumatına görə, fərmanla Əmək və Əhalinin Sosial Müdafiəsi Nazirliyinin mərkəzləşdirilmiş informasiya sistemində Tibbi-Sosial Ekspertiza və Reabilitasiya Alt Sistemi (TSERAS) yaradılır.\nƏmək və Əhalinin Sosial Müdafiəsi Nazirliyi üç ay müddətində əlilliyin və sağlamlıq imkanlarının məhdudluğunun qiymətləndirilməsi üçün vətəndaşlara elektron formada müraciət etmək imkanı yaratmaq məqsədi ilə “Elektron hökumət” portalına müvafiq informasiya-proqram resurslarını əlavə etməlidir.\nNazirlik əlilliyin və sağlamlıq imkanlarının məhdudluğunun qiymətləndirilməsi məqsədi ilə edilmiş müraciətlər, keçirilmiş müayinələr, qəbul edilmiş qərarlar barədə məlumatları elektron formada real vaxt rejimində TSERAS-a ötürülməsini, əlilliyin və sağlamlıq imkanlarının məhdudluğunun qiymətləndirilməsi ilə bağlı məlumatların əldə edilməsi imkanı yaratmaq məqsədi ilə müayinə olunan şəxslərin, işəgötürənlərin və fəaliyyəti ilə bağlı bu məlumatdan istifadə edən dövlət orqanlarının “Elektron hökumət” portalı vasitəsilə TSERAS-a çıxışını təmin etməlidir.\nSəhiyyə Nazirliyinə iki ay müddətində əlilliyin və sağlamlıq imkanlarının məhdudluğunun qiymətləndirilməsi üçün həkim-məsləhət və hərbi-həkim komissiyalarının rəsmiləşdirdikləri tibbi-sosial ekspertiza müayinəsinə göndərişlərin vahid mərkəzləşdirilmiş reyestrini yaratmaq və Əmək və Əhalinin Sosial Müdafiəsi Nazirliyinin “Elektron hökumət” portalı vasitəsilə bu reyestrə real vaxt rejimində çıxışını təmin etmək tapşırılıb.\nBu nazirlik tibbi-sosial ekspertiza müayinəsinə göndəriş barədə məlumatların müayinəyə göndərilən şəxslər tərəfindən elektron formada əldə olunması imkanını yaratmaq məqsədilə “Elektron hökumət” portalına müvafiq informasiya-proqram resurslarını əlavə etməli, həkim-məsləhət və ya hərbi-həkim komissiyaları fəaliyyət göstərən dövlət orqanlarına tibbi-sosial ekspertiza müayinəsinə göndərişlərin rəsmiləşdirildiyi gün gücləndirilmiş elektron imza ilə imzalanmış elektron sənəd formasında göndərişlərin vahid mərkəzləşdirilmiş reyestrinə daxil olunmasını təmin etməyi tapşırmalıdır.\nRabitə və Yüksək Texnologiyalar Nazirliyi iki ay müddətində informasiya-proqram resurslarının “Elektron hökumət” portalına inteqrasiyasını və həmin resurslardan müvafiq dövlət qurumlarının istifadə imkanını təmin etməlidir. Nazirliyə tibbi-sosial ekspertiza müayinəsinə göndərişləri təqdim edən səlahiyyətli şəxsləri gücləndirilmiş elektron imza ilə təmin etmək də tapşırılıb.\nNazirlər Kabineti birinci dərəcə əlilliyin və tibbi göstəriş olan xüsusi hallarda ikinci və üçüncü dərəcə əlilliyin müddətsiz təyin edilməsini, ikinci və üçüncü dərəcə əlilliyin təyinat müddətinin 5 ildən az olmayaraq artırılmasını və təkrar müayinə sayının azaldılmasını nəzərdə tutmaqla əlilliyin müəyyən olunması meyarlarında iki ay müddətində dəyişikliklər etməlidir.\nHökumət tibbi-sosial ekspertiza müayinəsinə göndərişlərin verilməsi qaydalarını, əlilliyin müddətsiz təyin edilməsinə əsas verə bilən tibbi göstərişlərin olduğu hallarda göndərişlərin sadələşdirilmiş qaydada rəsmiləşdirilməsini nəzərdə tutmaqla iki ay müddətində təsdiqləməlidir.\nNazirlər Kabinetinə əlilliyin və sağlamlıq imkanlarının məhdudluğunun qiymətləndirilməsi üçün tələb olunan arayış və məlumatlara dair informasiya sistemlərini və ehtiyatlarını müəyyən edib onları bir ay müddətində “Elektron hökumət” portalına qoşulmalı olan informasiya sistemlərinin və ehtiyatlarının siyahısına əlavə etmək də tapşırılıb.\nEkologiya və Təbii Sərvətlər Nazirliyi yanında Geodeziya və Kartoqrafiya üzrə Dövlət Agentliyi yaradılıb. Transparency.az bildirir ki, sentyabrın 14-də imzalanan prezident fərmanı ilə Geodeziya və Kartoqrafiya üzrə Dövlət Agentliyinin əsasnaməsi təsdiq edilib (ƏSASNAMƏ). Ləğv edilmiş Dövlət Torpaq və Xəritəçəkmə Komitəsinin tabeliyində olmuş Dövlət Aerogeodeziya Müəssisəsi və Bakı Kartoqrafiya Fabriki Geodeziya və Kartoqrafiya üzrə Dövlət Agentliyinin tabeliyinə verilib.\nGeodeziya və Kartoqrafiya üzrə Dövlət Agentliyinin işçilərinin say həddi 45 ştat vahididir.\nNazirlər Kabineti Geodeziya və Kartoqrafiya üzrə Dövlət Agentliyinin cari il üçün maliyyə təminatı ilə bağlı məsələləri on gün müddətində həll etməli, quruma müvafiq bina və zəruri avadanlıqlar ayırmalıdır.\nEkspertlər büdcə layihələri haqda\nİqtisadçı ekspertlər Qubad İbadoğlu və Rövşən Ağayev 2016-cı ilin büdcə proqnozlarını (Layihələr) Transparency.az-a şərh ediblər.\nQubad İbadoğlu deyib ki, 2016-cı ilin büdcəsi 2011-ci il səviyyəsində qərarlaşıb: “Hökumət gələn il dövlət büdcəsinin gəlirlərini bu illə müqayisədə 4,87 milyard manat və ya 25,1 faiz az proqnozlaşdırır. Gözləntilərimiz özünü doğrultdu. Əslində bunu əvvəldən görmək çətin deyildi. İllərdir şişirdilmiş xərcləri nə zamansa ixtisar etməli idik. Amma bunu hökumətdə rasionallığın artması kimi deyil, neft gəlirlərinin azalmasından doğan məcburiyyət kimi dəyərləndirmək olar.\nDövlət büdcəsinin əsas donoru olan Neft Fondundan büdcəyə transfertlərin bu ildən başlayan azalması tendensiyasının gələn il də davam etməsi artıq yeni iqtisadi situasiya yaradıb. Bundan sonra büdcənin yükünü mənfəət vergisi, fiziki şəxslərdən gəlir vergisi və əlavə dəyər vergisi çəkəcək. Amma gələn il hər üç başlıca mənbədən azalma proqnozlaşdırılıb. Növbəti ildə şirkətlərin mənfəət vergisinin bu illə müqayisədə 17,6 faiz az proqnozlaşdırılması biznesin yeni tələblərə hazır olmamasının göstəricisi sayıla bilər. Bu azalma həm də ölkədə biznes mühitinin daha da pisləşəcəyinin rəsmi səviyyədə etirafı deməkdir. Gəlirlə işləyən müəssisələrin bəzilərinin mənfəətlərinin azalacağı, digərlərinin mənfəətli fəaliyyətinin zərərlə əvəz olunacağı gözlənəndir. Belə olan halda işçilərin ixtisarı və əmək haqlarının aşağı salınması fiziki şəxslərin gəlir vergisindən daxilolmaları da azaldacaq. İnvestisiya büdcəsinin kəskin ixtisarı bu sahədəki mənfi tendensiyaları daha da gücləndirəcək. Ölkədə əhalinin alıcılıq qabiliyyətinin aşağı düşməsi də əlavə dəyər və aksiz vergisinin əvvəlkindən az daxil olmasını şərtləndirəcək.\nArtımla proqnozlaşdırılan mənbələrdən biri sadələşdirilmiş vergi üzrə gəlirlərdir. Bu isə kiçik və orta biznesin vergi öhdəliklərinin daha da artırılacağını təsdiq edir”.\nXərclərə gəlincə, Qubad İbadoğlu deyib ki, növbəti ildə onun həcmi bu illə müqayisədə 4,836 milyard manat və ya 22,9 faiz az proqnozlaşdırılıb: “Növbəti ildə hər 100 manatdan 21 manat 85 qəpik tikintiyə, 14 manat dövlət aparatının saxlanmasına, 11 manat 70 qəpik sosial müdafiəyə və təminata, 11 manat 30 qəpik müdafiəyə, 10 manat 50 qəpik təhsilə, 7 manat 60 qəpik dövlətin xarici və daxili borclarının ödənilməsinə, 7 manat məhkəmə hakimiyyəti, hüquq müdafiə və prokurorluğa, 4 manat 60 qəpik səhiyyəyə, 4 manat mədəniyyət, incəsənət və bədən tərbiyəsinə, 3 manat 65 qəpik kənd təsərrüfatına və balıqçılığa, 81 qəpik elmə, 1 qəpik ekologiyaya və ətraf mühitin mühafizəsinə xərclənəcək.\nGələn il büdcədə 1,7 milyard manat kəsir yaranacaq. Büdcənin ümumi mənzərəsi belədir. Amma bu, proqnoz göstəricilərinin təqdimatıdır. Son zamanlar proqnozlar da özlərini doğrultmur. Bu il ötən il prornozlaşdığımız büdcə ilə gözlənilən icra arasında 2,5 milyard manat fərq yaranır. Gələn ilin büdcənin də faktiki icrası proqnozlardan az ola bilər”.\nRövşən Ağayev qeyd edib ki, 2016-cı ilin büdcəsində əsas ixtisar iki maddədə edilib: “İnvestisiya xərcləri 3,3 milyard manat az nəzərdə tutulur. 2015-ci il üçün bu xərclər 6,9 milyard manat həcmində təsdiqlənmişdi. “Əsas bölmələrə aid edilməyən xidmətlər” adlı bir xərc bölməsi üzrə xərclər 1,8 milyard manat azaldılıb və 896 milyon manat proqnoz edilib. 2015-ci il üçün həmin xərclər 2,696 milyard manat həcmində təsdiqlənmişdi.\nSəhiyyə xərcləri 32,8 milyon manat, sosial müdafiə xərcləri 144 milyon manat azaldılıb. Təhsil xərclərinə demək olar toxunulmayıb. Ən maraqlısı odur ki, mədəniyyət və idman xərcləri təxminən iki dəfə artırılıb, 348 milyon manatdan 652 milyon manata çatdırılıb. Yəqin ki, bu, ölkədə beynəlxalq idman yarışlarının təşkili ilə bağlıdır”.\nRövşən Ağayev deyib ki, Neft Fondunun 2015-ci il dövlət büdcəsinə köçürmələri ilə bağlı öhdəliyi ən azı 25 faiz ixtisarla yerinə yetiriləcək: “Açıqlanan məlumatlardan aydın olur ki, bu il 10,3 milyard manat nəzərdə tutulsa da, fonddan dövlət büdcəsinə 8,1 milyard manat transfert ediləcəyi qərara alınıb.\n2016-cı ildə fonddan büdcəyə 6 milyard transfert proqnoz edilir. Bu həcmdə köçürmə sonuncu dəfə 2010-cu ildə olub. 2011-2014-cü illərdə isə fonddan büdcəyə köçürmələrin həcmi 9-11,3 milyard manat intervalında dəyişib”.\nBüdcənin yerli gəlir və xərclər bölümündə yeniliklər var\n2016-cı ilin dövlət büdcəsinin və icmal büdcəsinin layihələri (Layihələr) açıqlanıb. Dövlət büdcəsi layihəsində gəlirlər 14 milyard 566 milyon manat, xərclər 16 milyard 264 milyon manat həcmində proqnozlaşdırılır. İcmal büdcəsinin gəlirləri 16 milyard 720,1 milyon manat, xərcləri 19 milyard 906,5 milyon manat tutulub.\nTransparency.az qeyd edir ki, dövlət büdcəsinin gəlirlərinin tərkib hissəsi olan yerli gəlirlər 766,3 milyon manat götürülüb. Bu, 2015-ci illə müqayisədə 68,2 milyon manat (8,2 faiz) azdır.\nYerli xərclər üzrə proqnoz 1 milyard 541,3 milyon manatdır. Bu, 2015-ci illə müqayisədə 112,7 milyon manat (6,8 faiz) azalma deməkdir.\nƏsas yenilik isə gələn il rayon və şəhərlərdə vergi ödəyicilərinin mərkəzləşdirilmiş gəlirlərə ödəyəcəkləri vergilərin və digər ödənişlərin tam məbləğdə yerli gəlirlərə daxil edilməsi planıdır.\n2016-cı ildə dövlət büdcəsinin mərkəzləşdirilmiş xərclərindən ayrılan maliyyə yardımının (dotasiyanın) yerli xərclərin tərkibində xüsusi çəkisi 50,3 faiz olacaq, bu da əvvəlki illə müqayisədə 44,5 milyon manat (5,4 faiz) azdır.\nGələn il Sumqayıt, Mingəçevir və Şırvan şəhərləri, Abşeron, İmişli rayonları ilə yanaşı Naftalan şəhəri də xərclərini öz gəlirləri hesabına ödəyəcək.\nNazir: “Dərman vasitələrinin satışı bazarında nəzarət tədbirlərinə başlanıb”\nSentyabrın 15-dən dərman vasitələrinin təsdiq edilmiş qiymətlərlə satışına başlanıb. İqtisadiyyat və sənaye naziri, Tarif (qiymət) Şurasının sədri Şahin Mustafayev “Azərbaycan” qəzetində dərc olunmuş müsahibəsində dərman vasitələrinin qiymətinin tənzimlənməsi prosesi, bu sahədə qiymətə və keyfiyyətə nəzarət barədə danışıb. Transparency.az həmin müsahibəni ixtisarla təqdim edir:\n- Dərman vasitələrinin qiyməti necə tənzimlənir və bunun üçün hansı metodologiyadan istifadə olunur?\n- Azərbaycanda dərman vasitələrinin qiymətinin tənzimlənməsi üçün istifadə olunan metodologiya referans qiymət yanaşması adlanır. Bu, beynəlxalq təcrübədə ən geniş yayılan mütərəqqi tənzimləmə üsuludur. Avropa ölkələrinin əksəriyyəti bu modeli tətbiq edir.\nMetodologiyaya əsasən, dərman vasitələrinin qiymətlərinin tənzimlənməsi bazis qiymətlər əsasında həyata keçirilir. Dərman vasitəsinin təsiredici maddəsi, dozası, ticarət qablaşdırması və qablaşdırmadakı miqdarı nəzərə alınmaqla 10 istinad ölkəsində (Türkiyə, Fransa, İtaliya, İspaniya, Portuqaliya, Yunanıstan, Polşa, Macarıstan, Bolqarıstan və Sloveniya) topdansatış əczaçılıq müəssisələrinə satış qiymətləri əsasında bazis qiyməti müəyyən edilir. Həmin bazis qiymət əsasında nəzarət markasının da qiyməti nəzərə alınmaqla ölkədaxili topdansatış əczaçılıq müəssisələrinə şərti satış qiyməti hesablanır və üzərinə Nazirlər Kabinetində təsdiq edilmiş qaydalara uyğun olaraq topdansatış əczaçılıq müəssisəsi və aptek təşkilatı üçün nəzərdə tutulan müvafiq əlavələr və ƏDV hesablanmaqla dərman vasitəsinin topdansatış və pərakəndə satış qiyməti təsdiq olunur.


Səməd Vurğunun xatirəsini yad edərkən...\nXalqımızın dünya ədəbiyyatına bəxş etdiyi görkəmli şəxsiyyətlərdən biri də Xalq şairi, dramaturq, ictimai xadim, Dövlət mükafatları laureatı Səməd Vurğundur. O, mədəniyyət tariximizə XX əsr Azərbaycan ədəbiyyatının klassiki, böyük şair-dramaturq, ədəbi prosesin təşkilatçısı kimi daxil olub. Əlliillik ömrünün otuz ilini ədəbi yaradıcılığa həsr edən şair xalqımızın dilində əzbərə çevrilən poeziya nümunələrini qələmə alıb. Bu il unudulmaz şairin anadan olmasının 115 illiyi tamam olur.\nSəməd Vurğun yaradıcılığının pərəstişkarı kimi hər il mart ayının 21-də – böyük şairin doğum günündə Fəxri xiyabana gedərək məzarını ziyarət edirəm. Bu il şairi xatırlarkən xəyalən ötən əsrin 70-ci illərinə qayıtdım. O vaxtlar şairin ev-muzeyinin açılışı olmuşdu. Qeyd edim ki, Səməd Vurğunun Ev-Muzeyi Azərbaycanda ədib və bəstəkarların xatirəsini əbədiləşdirmək üçün yaradılmış ilk memorial muzeydir. Sovet Azərbaycanına rəhbərlik edən Heydər Əliyevin təşəbbüsü və respublika Nazirlər Sovetinin müvafiq qərarı ilə yaradılan muzeyin təntənəli açılışı 6 oktyabr 1975-ci ildə oldu. Həmin vaxt “Azərbaycanda sovet ədəbiyyatı günləri” keçirilirdi. Şairin şəxsiyyətinə və poeziyasına vurğun insanlar, o cümlədən paytaxtımıza qonaq gəlmiş ədəbiyyat xadimləri axın-axın muzeyə gedirdi.\nO vaxt Əzim Əzimzadə adına Rəssamlıq Məktəbində oxuyurdum. Bir gün tələbə yoldaşlarımdan biri ilə şairin ev-muzeyini ziyarət etmək qərarına gəldik. Muzeyə çatanda gördük ki, qapıda ucaboy bir kişi dayanıb. Astadan soruşdu ki, “siz də “ocağa” gəlmisiz?”. Dedik ki, bura Xalq şairi Səməd Vurğunun Ev-Muzeyidir. Dedi “yox, bura “pir”di, “ocaq”dı. Ziyarətə gəlmisizsə, ayaqqabılarınızı çıxardın”. Biz də ayaqqabılarımızı çıxardıb içəri keçdik. O özü də ayaqqabısını çıxartdı. Bizimlə bərabər, ayaqyalın yuxarı qalxdı.\nMuzeyin direktoru Aybəniz Vəkilova ilə qarşılaşdıq. Soruşdu ki, nə üçün ayaqyalınsınız. Əhvalatı ona danışdıq. Biz geri qaytardı və ayaqqabılarımızı geyindik. Sonra bələdçi bizi eksponatlarla tanış etdi. Həmin ucaboy kişi isə ayaqqabısını geyinmədi. Ayaqyalın otaqları bir-bir gəzdi və eksponatlarla tanış oldu...\nMədəniyyət üzrə Elmi-Metodiki və İxtisasartırma Mərkəzinin baş metodisti


Sağlam şəkildə saç yumaq necə olmalıdır » Qadınlar.Co - Qadınlara Özəl Paylaşımlar\nSaçları yumaq üçün birbaşa krant suyu istiliyi idealdır. Niyə saçlar üçün isti su yerinə soyuq su idealdır? Çünki isti su, baş dərisindəki təbii yağı əridər. Bu təbii yağ, saçı darayarkən və ya fırçalarkən bütün saç tellərinə dağılar və qoruma və parlaqlıq təmin edər. Buraxın bu yağ qalsın. Jojoba yağı kimi əlavə məhsullar da yaxşıdır amma əsla baş dərisinin çıxardığı orijinalı kimi deyil.\nAyrıca isti su saç telinin gövdəsini daha qorunmasız edər. Xahiş edirik saçınız üçün isti su istifadə etməyin. Əslində bədəniniz üçün də istifadə etməyin. Günümüzdəki bir çox dəri narahatlığı, çox sıx və çox isti suyla yuyunmaqdan ibarətdir.\nDuş almadan əvvəl saçlarınızı darayın və ya fırçalayın. Bu, saç tellərini bir xəttə salır və duş əsnasında saçların gəzməsini önləyər. Duş alarkən saçlarınızı mümkün qədər çox hərəkət etdirməyin.\nŞampun, saçı təmizləmək üçündür, başı ağ bir köpüklə doldurmaq üçün deyil. Kafi miqdarda və doğru şəkildə istifadə edilməlidir. Bir az şampunu iki ovucunuza paylaşdırın. Ovuclarınızı başınıza, saçların başladığı yerdən etibarən sürün və saçların uclarına doğru davam edin. . Barmaqlarınızı saçlarınızın içindən keçirərək uclarına qədər şampunu ovalayarak dağıdın. Şampun, saç tellərinin ən üst layına yerləşən kiri alır. İkinci və ya üçüncü dəfə saçı şampuanlamaya ehtiyac yoxdur. Şampun köpükləri tək səfərdə lazım olan təmizliyi reallaşdıracaq. Durularkən, saçdakı bütün şampunun getdiyindən əmin olun. Daha sonra davamlı axan suyun altında yarım dəqiqə daha dayanaraq qalıqların da getməsini təmin edin.скачать dle 11.3\nParlaq saclara sahib olun


Musée des Blindés — Vikipediya\n47°14′39″ şm. e. 0°04′15″ q. u.\nMusée des Blindés ("Zirehli Nəqliyyat vasitələri Muzeyi") və ya Musée Général Estienne Fransanın Loire Vadisində, Saumur şəhərində yerləşən bir tank muzeyidir. Bu gün dünyanın ən böyük tank muzeylərindən biridir. 1977-ci ildə həm Fransız hərbi iyerarxiyasını, həm də yerli siyasi məmurları inandıran polkovnik Mişel Aubrinin rəhbərliyi ilə quruldu. 35 il əvvəl yalnız bir neçə yüz tırtıllı nəqliyyat vasitəsi ilə başlayan bu muzey, dünya səviyyəli kolleksiyası ilə tank inkişafı tarixi ilə maraqlanan insanları və peşəkar zirehli maşınlar üzrə mütəxəssisləri cəlb edən bir məkana çevrilmişdir. Əvvəldən polkovnik Aubry, tarixi və ya texniki baxımdan vacib olan maşınları saz vəziyyətə gətirməyi muzeyin əsas siyasəti etmişdir.\nMuzey dünyada ən böyük zirehli döyüş maşınlarının kolleksiyasına malikdir və 880-dən çox nəqliyyat vasitəsindən ibarətdir və yalnız dünyada daha çox tanka malik olan İngiltərədəki Tank Muzeyindən geri qalır. 1993-cü ildə daha böyük bir binaya köçürülsə də, yer olmadığı üçün muzeydəki nəqliyyat vasitələrinin yalnız dörddə bir hissəsi nümayiş etdirilə bilir. Muzeydə 200-dən çox vasitə tam işlək vəziyyətdədir, o cümlədən dünyada yeganə olaraq hələ də işləyə bilən Üçüncü Reyx istehsalı olan Tiger II tankı da bura daxildir. Tiger II, ümumiyyətlə hər il yayda baş verən Carrousel adlı zirehli avtomobil şousunda iştirak edir. Saumur bir əsrdən çoxdur ki, süvarilər üçün ənənəvi bir təlim mərkəzidir; hal-hazırda tamamilə zirehli maşın mütəxəssisləri hazırlığına yönləndirilmiş Zirehli Süvari Təlim Məktəbi də burada yerləşir. Tank muzeyinin mənşəyi əsərlər toplusuna əsaslanırdı. Hələ də Fransa Ordusu tərəfindən maliyyələşdirilən bir hökumət agentliyidir, ancaq illik jurnal nəşr edən və ictimai üzvlüyü təbliğ edən Assosiasiya des Amis du Museé des Blindés tərəfindən idarə olunur. Saumur şəhərində ayrıca ənənəvi atlı süvarilər muzeyi də vardır.\nNümayiş etdirilən maşınlar[redaktə | mənbəni redaktə et]\nDünyanın ən köhnə işləyən tankı olan Schneider CA1 (1916), illik Saumurdakı Carouseldə iştirak edir.\nZirehli maşınlar 11 müxtəlif ada malik otaqda nümayiş etdirilir.\nDörd Fransız maşını nümayiş etdirilir, bəziləri hələ də işlək vəziyyətdədir: Schneider CA1, Saint-Chamond, Renault FT və Renault yük maşını.\nFransız Cəbhəsi 1940\nFransa ordusunda xidmət edən bütün əsas zirehli maşınlar nümayiş etdirilir: Hotchkiss H39, Renault Char B1 bis, Somua S35, AMR 33 və Renault R35.\nAlmaniya İkinci dünya müharibəsi\nMarder I, Marder III, Panzer II, Panzer III, Panzer IV, Tiger I, Tiger II (işlək vəziyyətdədir), Jagdpanzer və Panther də daxil olmaqla 28 yaxşı qorunmuş Alman zirehli döyüş texnikası nümayiş olunur.\nMüttəfiq qüvvələr İkinci dünya müharibəsi\nABŞ (M3 Lee, M4 Sherman, GMC DUKW "Duck"), İngilis (Matilda, Crusader, Churchill Mk V) və Sovet texnikaları (T-34, SU-100) nümayiş olunur.\nMaraqlı əşyalar otağı\nBu otaqların içərisində 75 mm-lik geri təpməli tüfəng daşıyan Vespa 150 TAP və tarixi filmlər üçün yenidən restavrasiya edilmiş döyüş maşınları var.\nBMP-1, T-54, T-62, BTR-70, BRDM-2 və T-72 bu hissənin diqqətəlayiq maşınlarıdır. Bunlardan bəziləri Birinci körfəz müharibəsi əsnasında ələ keçirilən İraq tanklarıdır.\nİngilis (Centurion, Chieftain, Conqueror), ABŞ (M26 Pershing, M47 Patton, M48 Patton, M60 Patton) və Alman tankları (Leopard 1, Leopard 2) nümayiş etdirilir\nFransa İkinci Dünya Müharibəsindən sonra\nBu hissəyə ARL 44, AMX 50, AMX 40, nüvə başlığına malik olan Pluton raketli AMX 30, AMX 13, AMX 10 P, AMX 10 RC və Leklerk daxildir.\nİnkişaf etdirilməsindən imtina edilərək tərk edilmiş bütün eksperimental fransız hərbi maşınları burada saxlanılır. Böyük saxlama yerləri yalnız özəl qonaqlar üçün əlçatandır. Fransız zirehli maşın tarixinin qeydlərini arxivləşdirən bir kitabxanası vardır. Muzey adını Fransız tank qüvvələrini yaradan şəxs olan General Jean Baptiste Eugène Estiennedən alır.\nMənbə — "https://az.wikipedia.org/w/index.php?title=Musée_des_Blindés&oldid=6080241"


Tecili olaraq Video kart satiram 2 eded. Pulsuz elanlar saytı — www.ElanYeri.com.\nElanın nömrəsi: 161252 Baxılıb: 529\n2 eded video kart satiram tecili pul lazim oldugu ucun bele ucuz satiram 60 azn 2 sinide satiram bir yerde. hec bir problemi yoxdu . elave sualiviz olsa buyurub zeng eliye bilersiz burda yazmiyin oxumaqa vaxt yoxdu isnen bagliu\nMalın növü Video Kartlar\nVideokart 1024 mb (\nGe force 9600 gt 25


“Gəncəbank”ın kreditorlarının tələblərinin qeydiyyatı dayandırılıb - Report.az\nNEFT $ 59.85\n“Gəncəbank”ın kreditorlarının tələblərinin qeydiyyatı dayandırılıb\nBu barədə Azərbaycan Əmanətlərin Sığortalanması Fondu məlumat yayıb 6 Yanvar, 2017 11:48\nBakı. 6 yanvar. REPORT.AZ/ Azərbaycan Əmanətlərin Sığortalanması Fondu (ADİF) ləğvedicisi olduğu “Gəncəbank” ASC-nin kreditorlarının tələblərinin qeydə alınmasını dayandırıb. Bu barədə “Report”a Fonddan bildirilib.\nMəlumata görə, “Banklar haqqında” qanunun 76-cı maddəsinə uyğun olaraq, ləğvedici müflis elan olunmuş bankın kreditorlarının tələblərini onların təqdim etdiyi sənədlər və məlumatlar əsasında bankın müflis elan olunmasına dair bildirişin KİV-də ilk dəfə dərc edildiyi gündən 60 təqvim günü ərzində yazılı şəkildə qeydə alır.\nLəğv prosesində olan “Gəncəbank” ASC-nin kreditorlarının tələblərinin qeydə alınmasına 2 noyabr 2016-cı il tarixindən başlanılıb və proses 2 yanvar 2017-ci il tarixində başa çatdırılıb. Bundan sonra, kreditorların tələbləri qeydə alınmayacaq.


Nur-az.com - Muhəmməd adını dünyada 150 milyon insan daşıyır\nMuhəmməd adını dünyada 150 milyon insan daşıyır\nİspaniyanın məhşur İBS qəzeti internet-saytında yazır ki, İslam Peyğəmbərinin (s) əziz adından götürülmüş Muhəmməd adı dünyada ən çox yayılmış adlardandır. Bu qəzetin yazdığına görə, hal-hazırda dünyada bu adı daşıyan 150 milyon insan vardır.\nPakistan, Hindistan, Banqladeş kimi ölkələr bu adı qoymaqda ilk cərgədədirlər. Bu ad Türkiyədə Mehmet, Bosniyada Meho, Afrikada Mamadou, Əfqanıstanda Mohəmməd, Azərbaycanda Məmməd formasına gəlmişdir. Bütün bu adların kökündə Muhəmməd adı durur.\nİslami olmayan ölkələrdə də bu ad çox yayılmışdır. Məsələn, İngiltərədə ölkədəki ən çox yayılmış adların arasında 6-cı yerdə durur. Fransada təzə doğulmuş körpələrə də bu adı çox qoyurlar. İspaniyada da bu ad çoxdur. Ümumi olaraq deyə bilərik ki, dünyanın hər yerində bu ad çox yayılmışdır. /ABNA/Deyerler\n3812 dəfə baxılıb


Tiflis Bakıya nota verdi » XalqInfo.az Xəbər Portalı\nXalqinfo.az Xəbər Portalı » Siyasət » Tiflis Bakıya nota verdi\n20 iyun 2014 22:58 Baxış: 375 Şərh: 0 Çap\nBakı hava limanında baş vermiş qalmaqalla bağlı Gürcüstan xarici işlər nazirilyi Azərbaycana nota verib.\nans press-in məlumatına görə, bu barədə Gürcüstan xarici işlər naziri Mayya Pancikidze bildirib. Onun sözlərinə görə, Azərbaycanın Tiflisdəki səfiri bunun üçün Gürcüstan XİN-ə çağırılıb.\n“Söhbət deputatlardan gedir. Gürcüstanın Bakıdakı səfirliyi və Xarici İşlər Nazirliyinin (XİN) konsulluq departamenti məsələni öyrənməlidir. Bununla bağlı, konsul və vitse-konsul Azərbaycana gedib ki, yayılan söhbətlərin əsasını öyrənsinlər", - deyə Panjikidze vurğulayıb.\nQeyd edək ki, Gürcüstan deputatları İrma Nadiraşvili və Zurab Caparidzenin üstündə gömrük bəyannaməsinə salınmamış böyük məbləğdə pul olub. Ona görə də onları Bakı aeroportunda saxlamışdılar. Gürcüstanın Azərbaycandakı səfiri Teymuraz Şaraşenidze pulun təxminən 1 milyon dollar olduğunu demişdi.\nƏhməd Davudoğlu Bakıya gəldi\n“Azərbaycana gəlmək istəyirəm”-


"Ayrılacağımıza inanmadığım tək nəsnə odur..." - Mercek Haber\nMakale Yazısı-27 Oca 2018 - 07:54\n"Ayrılacağımıza inanmadığım tək nəsnə odur..."\nP.S. Bu dəfə mənə yox, mən cavab verdim.\n... O vaxta kimi mən "Bütöv Azərbaycan"dan yalnız bir nəfəri-baş redaktor Tamxil müəllimi tanıyırdım və artıq dəfələrlə müxtəlif məqalələrim, esselərim adını çəkdiyim mətbu orqanda çap olunmuşdu. Azadə xanım isə təxminən bir il əvvəl həmin kollektivdən ikinci tanışım oldu. Bu, heç də təsadüfi deyildi. Günlərin bir günü hələ tanımadığım bu jurnalist "Facebook" da mənə yazaraq, işimi asanlaşdırmaq məqsədilə baş redaktora göndərdiyim bir yazımı(hansı olduğunu unutmuşam) yenidən ona göndərdiyimi istədi və operativ surətdə saytlarına yerləşdirdi. Sonrakə vaxtlarda qarşılıqlı hörmət, mehriban münasibətin nəticəsində tez bir zamanda necə deyərlər, həmkar kimi bir-birimizin dilini tapmağı bacardıq. Həqiqətən, səmimi, mehriban, öz işini sevən bir insandır Azadə Bayramova.\nÖtən müddət ərzində çox köməkliklər edib, xahişlərimizi yerə salmayıb (əlbəttə, Tamxil müəllimin nəzarəti altında). Bir neçə gün əvvəl ad günü idi. Qərara aldım ki, həmkarımdan bir müsahibə alım. Həm xatirə olsun, həm də hədiyyə. Sağ olsun, təklifimi yerə salmadı və suallarımı səmimi cavablandırdı:\n- Xatırladığım qədər bilirəm ki, çox da dəcəl uşaq olmamışam. Ancaq anam deyir ki, bəzən də səssiz - səmirsiz gedirdin. Hara getdiyini bilmirdik. Evi ələk - vələk edəndən sonra qapının arxasında yatmış vəziyyətdə tapırdıq səni. Yəni səssiz dəcəllik deyə bilərik buna. Bir də digər nadincliyim çay içməyi xoşladığıma görə olub. Ailədə hər kəs çox yaxşı bilir ki, çay içmək mənim üçün ayrıca sevincdir. Yəni bir stəkan pürrəngi çay hər vəziyyətdə rahatlıq gətirir mənə. Uşaqlıqdan belədir. Bu istəyimə görə dəfələrlə əlimi, ayağımı, dodağımı yandırmışam da (gülür) Bu, həm də hər şeyi özümün eləmək istəyimdən doğurdu. Hələ bağçaya gedirdim, amma çaydanı qaldırmağa cəhd edirdim, çünki bu halda özümə çay süzə bilərdim. Hər dəfəsində də uğursuz olurdum. Düzü, bu mövzuda indi də çox uğurlu sayılmaram (gülür).\n-Bu gün bacarıqlı gənc yazar və jurnalistlərdən birisiniz. Sizdə bu sahəyə maraq nə vaxt və necə yaranıb? -Təşəkkür edirəm. Qələmlə lazımından əvvəl tanışıq, yəni köhnə dostlardanıq. Orta məktəbə gedəndə çətinlik çəkməmişdim, çünki hərflərdən tutmuş rəqəmlərə kimi az-çox bilirdim. Yazı yazmağı o qədər çox sevirdim ki, kitabları ilin sonunda təhvil verəcəyik deyə ordakıları qalın dəftərlərə köçürürdüm. Ona görə evdə hər yerdə qalaq - qalaq sarı kağızlar, xətti pozulmuş yazılar, mürəkkəbi qurtarmış qələmlər də görmək olar. Bunu mənə heç kim demirdi, sadəcə eləmək istəyirdim. İndinin özündə də hər hansı kitab oxuyanda sitat adı ilə bütün kitabı köçürürəm qeyd dəftərimə. Yəni jurnalist olub olmayacağımdan asılı olmayaraq yazı yazmağa həmişə həvəsli idim. Əvvəl hərbiyə meylim olub. Sonra həkim, özü də cərrah. Bu haqda çox xatirələrim var. Hələlik qalsın. Nəhayət, bütün etirazlara rəğmən anladım ki, mən jurnalist olmalıyam.\n- Məqalələrinizi bacardığım qədər oxuyuram. Yazılarınızdan belə hiss olunur ki, jurnalistikadan daha çox ədəbiyyata meyillisiniz. Yanılmıram ki?\n- Yanılmırsınız, əksinə çox diqqətlisiniz. Çünki mən hərbçi olsaydım da yazacaqdım, həkim olsaydım da. Bu gün dərzi də ola bilərdim. Ancaq bilirəm ki, yenə də ədəbiyyata olan marağım mənimlə olacaqdı. Ayrılacağımıza inanmadığım tək nəsnə odur...\n-Ədəbiyyatdan söz düşmüşkən, bildiyimə görə mütaliəni də sevirsiniz. Ən bəyəndiyiniz əsəri oxucularla bölüşə bilərsiniz?\n-Çox oxuduqca sevdiklərim azalır. Ancaq elə əsərlər var ki, illər əvvəl oxumağıma baxmayaraq kölgədə qalmır. Yerli ədəbiyyatdan Cəlil Məmmədquluzadənin, Yusif və Vaqif Səmədoğlunun yaradıcılığını sevirəm. Yalnız tək seçim imkanım olsaydı Mir Cəlal Paşayevin "Bir gəncin manifesti" romanını deyərdim. Əgər əsər estetik nümayişdən əlavə, həm də dövrü qarasıyla-ağıyla göstərməyi bacarırsa, deməli, uğurludur. Dünya ədəbiyyatından Cek Londonun "Martin İden", Harriyet Biçer Stounun "Tom dayının daxması", Çexovun "6 nömrəli palata" əsərlərini qeyd etməyə bilmərəm.\n-Heç qələminizi nəzmdə sınamısınız?\n-Hə, sınamışam. Sadəcə sınamışam, ancaq nə yalan deyim, məncə nəzmdə qələmimin ucu sınır. İlk şeiri 8-9 yaşımda yazmışdım, təbiət mövzusunda idi. Sonra birinci kursda da yazdım, bir neçə internet portallarında yayımlandı da. Ancaq nəzmdə bacardıqlarım nəsrdə az-çox bacardıqlarıma çatacaq qədər deyil. Heç bir halda.\n-Məşhur yazıçı Mark Levi özünün "Yenidən başlamaq mümkün olsaydı" əsərində "anı yaşa və yaşadığını unut" fikrini əsas leytmotiv seçib. Sizin bu fikrə münasibətiniz necədir?\n-Ümumi deyə bilərəm ki, anı yaşamaq da lazımdır. Hətta yaşamaqçün anı yaşamalısan da. Ancaq anı yaşadıqlarını unutmaqçün yaşamaq özünü aldatmaqdır. Çünki yaşananlar pis - yaxşı yaşanıb, sənə aiddir, sənindir. Sənə aid olanları necə ana qurban vermək olar ki? Anı yaşamaq yaşadıqlarını qalınlaşdırar, nəinki unudar. Unudulanlarsa yaşamadıqlarındır. Onları unutmaqçün heç ana da gərək qalmır.\n-Əgər imkanınız olsaydı, keçmişə qayıtmağı, yoxsa gələcəyi görməyi seçərdiniz?\n-Məncə, heç birini seçim eləməzdim. Bəlkə də, belə imkanım olmayacağını bildiyimə görədir (gülür). Ancaq keçmişə qayıdıb nə isə dəyişsək belə bu gün və sabahda elə də böyük fərq olacağını düşünmürəm. Hətta ikinci dəyişiklik xoş olmaya da bilər. Məncə, nə qədər tünd, ya da açıq olsa da keçmiş olduğu kimi qalsın. Gələcəyisə görsəm indiki mübarizəmi davam etdirib - etdirməyəcəyimə əmin deyiləm. Odur ki, gəlin o imkanları məhdudlaşdıraq (gülür). Keçmişi bilirəm, gələcəyisə imkan olsa görəcəm.\n-Gərgin iş rejimi ilə çalışırsınız. Bəs özünüzə və yaxınlarınıza kifayət qədər vaxt ayıra bilirsinizmi?\n-Özümə ən böyük qınağım budur. Yaxınlarıma lazımi qədər vaxt ayıra bilməməyim. Ümid edirəm, mən özümü bağışlaya bilməsəm də onlar məni bağışlayar buna görə.\n-Asudə vaxtlarınızı necə keçirirsiniz? Hobbiləriniz varmı?\n-Asudə vaxtlarımda da çox vaxt fikri olaraq məşğul oluram. Buna görə bacardığım qədər piyada gəzməyə, velosiped sürməyə, ya da rəqs etməyə çalışıram. Çünki bunları edəndə beynimə azadlıq verdiyimi düşünürəm, sanki daha onu kəllə sümüyü sıxmır kimi, məsələn. Yaxşı alınmasa da gitara da marağımdadır. Ancaq hər dəfə yeni əl iş bacarıqlarını öyrənməyə və foto çəkməyə üstünlük verirəm.\n-Yola saldığımız 2017-ci il xatirənizdə necə qaldı?\n-2017 əvvəlki iki ildən elə də fərqlənmədi. Uğur və sevinclərim o illərdəki problemlərimi örtəcək qədər böyük olmadı. Ancaq təəssüflənmirəm. Çünki bunlar 2018-ci ildə qəti qərarlar qəbul etməyimə zəmin yaratdı.\n-Bir neçə gün əvvəl ad gününüz idi. Sirr deyilsə sizi ilk təbrik edən kim oldu?\n-Düzü, bu, mənə də sirrdir. Çünki ilk təbrik edənin kim olduğunu özüm də bilmədim (gülür).\n-Yeni yaşınızda hansı arzularınızın həyata keçməsini istəyərdiniz?\n-Arzu desəm böyük çıxacaq. Sadəcə bu il etmək istədiklərim var. Təhsilimlə bağlı növbəti mərhələni keçməyi, iş təkliflərini düzgün qiymətləndirməyi və nəhayət ki, bu il işarət dilini öyrənməyi əsas hədəf seçmişəm.\n-Sonda əlavə etmək istədiyiniz bir şey varmı?\n-Sizə uğurlar arzulayıram. Çünki bu, sizdə alınır.


Cənub Qaz Dəhlizi ilə Avropaya qaz ixracı maksimum həddə çatmaq üzrədir - Azinforum.az İnformasiya Portalı\nAna səhifə / İqtisadiyyat / Cənub Qaz Dəhlizi ilə Avropaya qaz ixracı maksimum həddə çatmaq üzrədir\nCənub Qaz Dəhlizi (CQD) vasitəsilə Azərbaycandan Avropaya qaz tədarükü demək olar ki, layihə ilə nəzərdə tutulmuş həcmlərə çatmaq üzrədir.\n“Report” “EADaily” agentliyinə istinadən xəbər verir ki, bir tərəfdən, 2021-ci ildə onun yarı gücü ilə işə salınması planlaşdırılmışdı, digər tərəfdən isə, müqavilələrdən birinin uzadılması ilə bağlı Türkiyə ilə danışıqlar hələ davam etdiyindən Azərbaycanın artıq qaz ehtiyatları yaranıb.\n2021-ci ildə Cənub Qaz Dəhlizi vasitəsilə Azərbaycandan Avropaya 5 milyard kubmetr həcmində qaz ixracı planlaşdırılmışdı. Gələn il isə kəmərin layihə həcminə, yəni 10 milyard kubmetrə çatdırılması nəzərdə tutulmuşdu. Lakin CQD-nin Avropa platforması operatorlarının məlumatları göstərir ki, Xəzər qazının ixrac həcmi artıq bu il 9 milyard kubmetrə çata bilər.\nBu ilin əvvəlindən (5 ay yarım ərzində) layihənin bir hissəsi olan Trans-Adriatik Boru Kəməri (TAP) vasitəsilə 2,9 milyard kubmetr qaz ixrac edilib, orta günlük tədarük həcmi isə 17,6 milyon kubmetr olub. Lakin hələ aprel ayının sonlarında qaz tədarükü gündəlik 20 milyon kubmetri aşıb, iyunda isə gündəlik təxminən 25 milyon kubmetr səviyyəsində qalmaqdadır.\nAgentliyin yazdığına görə, bu artım Türkiyənin “Botas” şirkətinin “Şahdəniz-1” layihəsinin operatoru “BP-Azerbaijan” şirkəti ilə illik 6,6 milyard kubmetr həcmində qaz ixracını nəzərdə tutan və müddəti aprelin 17-də başa çatan uzunmüddətli müqaviləni uzatmaması və Bakı-Tbilisi-Ərzurum qaz boru kəməri ilə qaz ixracının dayanması ilə izah olunur. Eyni zamanda, “Şahdəniz-1” və “Şahdəniz-2″də qaz hasilatı 50 milyon kubmetrdən artıqdır və həmin “artıq qaz” həcmləri Cənub Qaz Dəhlizi vasitəsilə Avropaya yönləndirilib.\nLayihənin səhmdarları üçün qaz bazarındakı vəziyyət indiyədək heç olmayan qədər çox uğurlu alınıb. Bir tərəfdən, Azərbaycanda artıq qaz həcmləri yaranıb. Digər tərəfdən, anbarlarda ehtiyatlar rekord dərəcədə az olduğundan və digər tədarükçülər AB ölkələrinə qaz ixracını artıra bilmədiyindən, Avropada qaza əlavə tələbat yaranıb. Məsələn, “Qazprom” Ukraynanın böyük tranzit həcmlərini almır.\nGündəlik Avropaya tədarük edilən 25 milyon kubmetr Xəzər qazınının təxminən 21 milyon kubmetri İtaliyaya çatdırılır. GIE-nin məlumatına görə, ölkə iyun ayının ortalarında anbarların ən yüksək dolma səviyyəsinə (62 %) malikdir, lakin eyni zamanda ötən illə müqayisədə qaz vurulması baxımından 1 aylıq gecikmə mövcuddur.\nRusiya qazının İtaliyaya ixracı son 4 ilin ən aşağı səviyyəsindədir. Əgər 2018, 2019 və 2020-ci illərdə Avstriya vasitəsilə İtaliyaya gündəlik 84−88 milyon təbii qaz ixrac edilirdisə, builki göstərici 71 milyon kubmetrə bərabərdir.\nAzərbaycan qazının ixracına qiymətlərin yüksək olması da təsir göstərir. Belə ki, İtaliyanın PSV habında iyul ayı üzrə qaz tədarükünün qiyməti 1 000 kubmetr üçün 320 ABŞ dollarından yüksəkdir.\nQeyd edək ki, Cənub Qaz Dəhlizi vasitəsilə Avropaya tǝbii qazın kommersiya tədarükünə 31 dekabr 2020-ci il tarixindən başlanılıb. Layihənin əsas komponentlərinə “Şahdəniz” layihəsinin ikinci mərhələsi, Cənubi Qafqaz Boru Kəmərinin uzadılması (Bakı-Tbilisi-Ərzurum), Türkiyənin şərq sərhədlərindən qərb sərhədlərinədək uzanan Trans-Anadolu Boru Kəmərinin (TANAP), habelə Yunanıstan, Albaniya və İtaliyanın cənubunu birləşdirən Trans-Adriatik Boru Kəmərinin çəkilməsi daxildir.\nÖncəki Yeni qanunlarla sosial sığorta şəhadətnaməsi ləğv olunur\nNövbəti Köçəryanın mitinqində irqçi mahnı – onun müğənni gəlini Türkə elə nifrət püskürdü ki!.. VİDEO\nAzərbaycandan Rusiyaya kartof ixracına müvəqqəti məhdudiyyət tətbiq edilə bilər.Rusiya Dövlət Baytarlıq və Fitosanitar Nəzarət üzrə …


Partnyorlarımız - GoldenPay\nGoldenPay fəaliyyəti- partnyorlarının dəstəyi olmadan sürətlə inkişaf edə bilməzdi!\nMillikart Azərbaycanda kart əməliyyatlarının emalı sahəsində sürətlə inkişaf edən mərkəzdir. Millikartla partnyorluğumuz ilk günlərdən başlamış və bugünədək uğurla davam etməkdədir. Şübhəsiz ki, Millikart-ın dəstəyi olmadan elektron ticarət sürətlə inkişaf edə bilməzdi.\nBu banklar, Visa İnternational və MasterCard-ın elektron ticarət fəaliyyəti üçün xüsusi lisenziyaya sahibdilər. Onlar 3D Təhlükəsizlik Texnologiyasından (Visa və MasterCard SecureCode tərəfindən təsdiqlənmiş) istifadə edirlər. Bu da öz növbəsində saxta əməliyyatların aparılması riskini azaltmış olur. Xüsusi monitorinq sisteminə malik olan Visa və MasterCard, ödəniş zamanı geri ödəmələrin sayını mümkün qədər ən aşağı səviyyəyə salır.


Avropa Parlamentində Qarabağla bağlı xüsusi iclas\n"Azərbaycanla Ermənistan müharibəyə başlasa..."\nİtaliya mətbuatı Ermənistanı işğalçı adlandırdı\nCümə, 22 İyun 2012. Avropa Parlamentinin Müdafiə və Təhlükəsizlik Komitəsi iyunun 20-də Dağlıq Qarabağ ətrafında vəziyyətə və münaqişənin nizamlanmasında Avropa Ittifaqının roluna dair xüsusi iclas keçirib. AI-nin Cənubi Qafqazda münaqişələr üzrə xüsusi nümayəndəsi Filipp Lefort regionda cari durumu deputatların nəzərinə çatdırıb və AI-nin münaqişənin nizamlanmasına doğru irəliləməkdə tərəflərə yardım göstərməyə hazır olduğunu bildirib. Lakin o qeyd edib ki, məsələnin həlli Azərbaycan və Ermənistan rəhbərlərinin siyasi iradəsindən asılıdır. Komitə sədri Arno Dancan bildirib ki, Dağlıq Qarabağ ətrafında vəziyyət komitəni və parlamenti narahat edir. Sonra London Kral Kollecinin Müdafiə araşdırmaları Departamentindən olan Treysi Germanın məruzəsi dinlənilib. Polşa Şərqi Araşdırmalar Mərkəzinin direktor müavini Adam Eberhardt Azərbaycan və Ermənistandakı vəziyyət barədə komitəyə məlumat verib. NPO LINKS direktoru Dennis Sammut münaqişənin nizamlanmasında AI-nin rolundan danışıb. Sammut Dağlıq Qarabağ münaqişəsinin nizamlanması prosesində öz rolunu artırmaq üçün AI-nin işinə dair on təklif təqdim edib. "Azadlıq" qəzeti. Devamı\nBu yaxınlarda Azərbaycanla Ermənistan arasında bir necə hərbçinin ölümü ilə nəticələnən insidentlər BP və onun tərəfdaşlarının enerji layihələrinə 35 milyard dollar sərmayə qoyduğu regionda total müharibəyə çevrilə bilər. Bu barədə Beynəlxalq Böhran Qrupu məlumat yayıb. "Azərbaycan və Ermənistan tərəfindən cəbhə xəttində nəzarət zəifdir. Demək olar ki, heç bir beynəlxalq nəzarət həyata keçirilmir", - deyə qrupun Avropa proqramının rəhbəri Sabina Freyzer bildirib. O, qeyd edib ki, tərəflərin cavab fəaliyyəti nəticəsində genişmiqyaslı hərbi əməliyyatlar yarana bilər. Onun sözlərinə görə, nə Azərbaycan, nə Ermənistan qısamüddətli perespektivdə total hərbi əməliyyatlar planlaşdırmırlar. "Əgər genişmiqyaslı hərbi əməliyyatlar bərpa edilərsə, bu uzunmüddətli müharibə olacaq. Belə ki, tərəflərdən heç biri o birinin üzərində böyük üstünlüyə malik deyil. Eləcə də, Rusiya və Türkiyənində necə reaksiya verəcəyi bəlli deyil. Onlar təhlükəsizlik zəmanəti ilə bağlı verdikləri sözün üzərində ora daxil ola bilərlər", - deyə S.Freyzer əlavə edib. Freyzer bildirib ki, münaqişənin danışıqlar yolu ilə həll edilməsi perespektivi zəif görünür. Belə ki, hər iki tərəf - Azərbayan və Ermənistanda gələn il seçki olacaq. "İndi kompromisə getmək çətin olacaq. Hələlik onlar təhlükəsizliyin və etibarın möhkəmləndirilməsi haqqında əsaslarda razılaşa bilmirlər". "Azadlıq" qəzeti. Devamı\n“L Occidentale”: “Ermənistan Dağlıq Qarabağı işğal etməklə öz ərazisini genişləndirib” Italiyanın, eləcə də Avropanın nüfuzlu mətbu orqanlarından biri “L Occidentale” qəzetində Qarabağ münaqişəsi haqqında məqalə dərc olunub. Məqalədə deyilir ki, son günlər cəbhə xəttində atəşkəs rejiminin pozulması beynəlxalq ictimaiyyəti narahat edir. Ermənistan-Azərbaycan münaqişəsinin yenidən alovlanması bütün Qafqaz regionu üçün böyük təhlükə törədir. “Dağlıq Qarabağ münaqişəsi 20 ildir ki, dondurulmuş vəziyyətdədir. Qərbin və Rusiyanın 20 illik vasitəçilik missiyasına və ciddi cəhdlərinə baxmayaraq münaqişə tərəflərini razı salan həll variantı tapılmayıb. Hazırkı status-kvo isə 1994-cü ildə əldə olunmuş sülh razılaşması nəticəsində meydana gəlib. Ermənistan ordusu Sovet Ittifaqının və erməni lobbisinin dəstəyi ilə Azərbaycanın böyük bir ərazisini işğal edib. Nəticədə həmin ərazidə yaşayan azərbaycanlılar doğma torpaqlarından didərgin düşüblər. Bundan sonra Dağlıq Qarabağ birtərəfli qaydada öz müstəqilliyini elan etmişdir. Lakin onun müstəqilliyi dünyada heç bir dövlət və beynəlxalq təşkilat tərəfindən tanınmır. Bu isə o deməkdir ki, Ermənistan faktiki olaraq Dağlıq Qarabağı işğal etməklə öz ərazisini genişləndirib”, - deyə italyan qəzetində dərc olunmuş məqalədə vurğulanır. “L Occidentale” yazır ki, siyasi, hərbi və iqtisadi kömək olmasaydı, Ermənistan nəinki Azərbaycanın ərazilərini işğal edə, hətta müstəqil dövlət kimi özünü təsdiq edə bilməzdi. Münaqişə başlayanda Avropa Ittifaqı bir sıra ziddiyyətlər səbəbindən ehtiyatlı davranaraq münaqişənin həll olunmasına dair konkret mövqe tutmayıb. Türkiyə isə Azərbaycana müəyyən dəstək versə də, qardaş ölkənin torpaqlarının işğalının qarşısını ala bil... Devamı\nToy hədiyyəsi olaraq Qarabağ torpağı və Azərbaycan bayrağı istəy\nGüney Azərbaycanın milli-mədəni fəallarından olan Məhsa Mehdili bu günlərdə ailə həyatı qurub. Məhsa xanımın kəbinin qeydə alınmasından əvvəl bəydən tələbi Güney Azərbaycanda eşidib-bilən hər kəsin qəlbini riqqətə gətirib. Yerli adətlərə görə, kəbini qeydiyyata almazdan əvvəl gəlin bəydən nəyisə istəmək hüququ var. Məhsa xanım isə güneyli, şimallı bütün Azərbaycan xanımlarına örnək ola biləcək bir arzusunu dilə gətirib. Belə ki, o, Qarabağ torpağı və Azərbaycan bayrağı istəyib. Bəy onun istəyini yerinə yetirdikdən sonra isə tərəflərin kəbini reallaşıb. Xatırladaq ki, xanım Məhsa Mehdili bir müddət öncə Türkiyədən qayıtdıqdan sonra mediaya müsahibə verdiyi üçün İran rejimi tərəfindən həbs olunmuş və 1 il şərti azadlıqdan məhrum edilmişdir. 7GUN.AZ Devamı\nMəşhur iş adamı Mübariz Mənsimov\nMübariz Mənsimov kimdir? Mübariz Mənsimov – Türkiyədə yaşayan azərbaycanlı iş adamı və "Palmali" Şirkətlər Qrupunun sahibi, Türkiyə milyarderi. 10 il əvvəl Türkiyəyə sərmayə qoymağa başlayan zəngin iş adamı Mübariz Mənsimov son aylar gündəmdən düşmür. Sərmayələri və lüks həyatı ilə çoxunun diqqətini çəkən Mənsimovun son maliyyə əməliyyatı "Tekfen"də olub. Bir müddət adı Türkiyənin "Beşiktaş" futbol klubunun rəhbərliyinə namizədlik üçün hallanan azərbaycanlı oliqarx indi "Tekfen-insaat" şirkətinin səhmlərinin 50 faizinə sahibdir.Mündəricat [gizlə] 9 uşaqlı bir ailənin üzvü olan Mübariz Mənsimov 1968-ci il martın 22-də Masalli rayonun Miyenku kendinde anadan olub. Son dərəcə hərəkətli bir həyatı 40 ilə sığdırmağı bacaran Mənsimov uşaqlıq illərində atasının istəyi ilə Bakıda hərbi məktəbə qəbul olunub. O, burada təhsilini başa vurduqdan sonra ali təhsilə də yiyələnib, 3 il ərzində daxili kəşfiyyat sahəsinin sirlərini öyrənib. Mübariz Mənsimov sovet daxili kəşfiyyatında müxtəlif vəzifələrdə çalışdıqdan sonra 1985-ci ildə Şərqi Almaniyaya göndərilib.Erməni düşmənçiliyi onun həyatını dəyişdirdi. 1989-cu ildə erməni generalla mübahisə etdikdən sonra əsgərlik həyatına son verən Mübariz Mənsimovun 20 il sonra 3,5 milyard dollar dəyərində holdinqin sahibi olacağını heç kim ağlına gətirməzdi. "Bu gün şirkətlərimin hər hansı birində üçüncü nəsil bir erməni belə olduğunu öyrənsəm, dərhal qovaram. Onlarla ticarət əlaqəsi qurmaram. Ermənilərə qarşı həmişə antipatiyam olub. Ailəmdə 7 şəhid var və ən yaşlısı 21 yaşında. Erməniləri sevmək məcburiyyətində deyiləm, onlar da məni sevməsin", – deyən Mənsimov, əsgərlik həyatından sonra 1,6 il gəmilərdə aşpazlıq etdiyini deyib. Daha sonra 3 yoldaşı ilə birli... Devamı\nMəşhur azərbaycanlı daha bir dünya miqyaslı layihəyə imza atdı!\nDünya şöhrətli iş adamı Mübariz Mənsimov bir il ərzində 7 milyon dollar sərmayə qoyaraq PALMARİNA beynəlxalq limanını istifadəyə verdi Palmali Şirkətlər Qrupu 3 il əvvəl başladığı turizm yatırımlarına davam etməkdədir. Keçən il Türkiyənin məşhur Bodrum turizm mərkəzindəki Yalıkavak limanını 42 milyon dollara satın alan Mübariz Mənsimov bir il ərzində 7 milyon dollar sərmayə qoyaraq PALMARİNA beynəlxalq limanını istifadəyə verdi. Layihə 2013-cü ilin may ayında tamamlanacaq. Bu tarixə qədər yatırılan sərmayənin miqdarı 25 milyona çatdırılacaq. Bu və həyata keçiriləcək digər layihələr barədə Palmali Şirkətlər Qrupu-nun vitse-prezidenti İbrahim Nəbioğlu ilə söhbət etdik: -İbrahim bəy, əvvəlcə PALMARİNA barədə danışaq. Bu layihənin detalları və miqyası barədə məlumat vermənizi xahiş edirik. -Mənuniyyətlə, PALMARİNA limanına 400 ədəd motorlu, yelkənli yaxt ve meqa yaxt yan ala biləcək. 2013-cü ildən isə bu rəqəm 700-yə çıxacaq və bununla da PALMARİNA Türkiyənin ilk meqa yaxt limanı olacaq. Limanın ən böyük özəlliklərindən biri isə uzunluğu 80 metrə qədər olan 26 meqa yaxtı qəbul etmə imkanına sahib olmasıdır. Türkiyənin ilk və tək LRQA (Lloyd's Register Quality Assurance) sertifikatı olan PALMARİNA modern idarətmə anlayışı və doğru, məqsədli sərmaye sayəsində bölgənin ən təhlükəsiz yaxt limanlarından biri olub. Məsələn, 2011-12 –də baş vermiş şiddətli fırtınalara baxmayaraq limanlara cüzi də olsa zərər dəyməyib. -Limanda daha nələrsə olacaq? - Əslində PALMARİNA bənzərsiz bir ``əyləncə adası`` olacaq. Bakının bizim `İçəri şəhər adlandırdığımız Köhnə Şəhərindən ilhamlanaraq Mübariz Bəy bu adaya ``Oldcity`` adını verib. Oldcity-dəki ən önəmli markalardan biri Billionare olacaq. Dünyanın ən ünlü əyləncə məkanlarından biri olan Billionare Club italyan işadamı Flavio Briatore tərəfindən 199... Devamı\nQafqazın ən "xoşbəxt ölkəsi" Ermənistanda intiharların sayı artı\nBu ölkədə İntihar edənlərin əksəriyyəti işsizlərdir İngiltərə alimlərinin Qafqazın ən xoşbəxt ölkəsi adlandırdıqları Ermənistanda intihar və intihara cəhd hallarının sayı sürətlə artır. ANS PRESS-in Ermənistanın “Armtoday” saytına istinadəın verdiyi məlumata görə, bu ölkədə intihar və intihara cəhdlərin sayı 2009-2011-ci illər ərzində xüsusilə artıb. Ermənistanın Milli Statistika Komitəsinin 2009-cu il üçün açıqladığı mövcud statistikaya görə, 498 nəfər intihar və ya intihara cəhd edib. 2010-cu il üçün bu rəqəm 592-ə, 2011-ci ildə isə 647-ə çatıb. 2012-ci il üçün rəqəmlər isə hələlik təsdiqlənməyib. Statistikaya göstərir ki, intihar halları əsasən 30-65 yaş arası insanlar arasında baş verib. Saytın açıqlamasına görə, intihar edən insanların əksəriyyəti işsiz əhalidir. Gülnar Əliyeva Devamı\nXocavənddən olan məcburi köçkünlər ABŞ-a etiraz etdilər\nOnlar ABŞ-ın Azərbaycandakı səfirliyinə və USAİD-in Bakı nümayəndəliyinə etiraz məktubu göndəriblər Xocavənd rayonundan olan məcburi köçkünlər ABŞ-ın Azərbaycandakı səfirliyinə və USAİD-in Bakı nümayəndəliyinə etiraz məktubu ünvanlayıblar. Onlar ABŞ-ın Beynəlxalq İnkişaf Agentliyi (USAİD) tərəfindən Ermənistanın işğalı altında olan Azərbaycanın Dağlıq Qarabağ bölgəsinin Xocavənd rayonunun 7 kəndinin su təchizatı sisteminin yenidən qurulması məqsədilə 3 milyon dollar qrant ayırmasına etirazlarını bildiriblər. AzərTAc xəbər verir ki, etiraz məktubunda deyilir: “Ermənistanın işğal edilmiş ərazilərin demoqrafik, inzibati və mədəni-tarixi strukturunu davamlı olaraq dəyişdirmək, o cümlədən bu ərazilərə qanunsuz olaraq erməni mənşəli insanları köçürmək yolu ilə doğma yurdlarından zorla qovulmuş azərbaycanlı məcburi köçkünlərin geri qayıtmasının qarşısını almağa çalışdığı bir vaxtda işğal edilmiş Azərbaycan ərazilərində infrastruktur layihələrinin maliyyələşdirilməsi Ermənistanın qanunsuz fəaliyyətinə haqq qazandırmaq və bu fəaliyyətlərə şərik çıxmaqla bizim öz doğma yaşayış yerlərimizə qayıtmaq ümidlərimizin reallaşmasını daha da çətinləşdirir və münaqişənin nizama salınması prosesinə zərbə vurur. Bu cür fəaliyyət işğal vəziyyətinin davam etdirilməsinə xidmət etməklə, ABŞ rəhbərliyi tərəfindən dəfələrlə ən yüksək səviyyədə bəyan edilmiş “mövcud status-kvonun qəbuledilməzliyi” ilə bağlı mövqe ilə ziddiyyət təşkil edir. Birmənalı olaraq hesab edirik ki, sizin bu cür birtərəfli mövqeyiniz təmsil etdiyiniz dövlətin ATƏT-in Minsk qrupunun həmsədr ölkələrindən biri kimi ABŞ-ın öz üzərinə götürdüyü sülh və barış missiyasını böyük şübhə altına alır. Biz - Dağlıq Qarabağdan olan məcburi köçkünlər regionda etnik təmizlə... Devamı\n“Chatham House”: Ermənistan Rusiyaya satılıb\nHərbi əməliyyatlar başlasa, Rusiya Ermənistana yardım göstərəcəkmi? Böyük Britaniyanın məşhur analitik mərkəzi “Chatham House” Rusiyanın Cənubi Qafqaz və Mərkəzi Asiyadakı təsirinin azalması ilə bağlı hesabağ açıqlayıb. ANS PRESS-in “Azatutyun” radiosuna istinadən verdiyi məlumata görə, sənəddə Ermənistana xüsusi yer ayrılıb. Hesabatda deyilir ki, Ermənistan iqtisadi cəhətdən Rusiyaya təslim olub və bu, onun suverenliyi üçün təhdiddir: “Rusiyanın Ermənistandakı təsiri o qədər güclüdür ki, suverenlik üçün təhlükə Ermənistanın narahatlığının bir nömrəli səbəbi olmalıdır. Lakin Ermənistan narahatlıq nümayiş etdirmir”. Sənəddə qeyd edilir ki, 2003-cü ildə Rusiya Ermənistanın enerji bazarı üzərində total nəzarəti ələ alıb: “1998-2008-ci illərdə prezident olmuş Robert Koçaryan Ermənistanın Rusiyanın Vahid enerji sisteminə, Anatloi Çubaysa, Rksiyanın digər ticari və iqtisadi maraqlarına satıb”. “Chatham House” hesab edir ki, Robert Koçaryanı əvəz edən Serj Sarkisyan Rusiyaya daha az meyl edir. Lakin onun 2008-ci ildə prezident seçilməsinə qədər ölkənin böyük bir hissəsi satılmışdı. Hesabatda Dağlıq Qarabağdan da söhbət açılır. Bildirilir ki, Rusiya Türkiyənin təsirini azaltmaq və ilk müstəqillik illərində Azərbaycanda hökm sürən anti-Rusiyaya meyllərinə müqavimət göstərmək üçün münaqişənin ilk illərində erməniləri dəstəkləyib. Analitikin fikrincə, bu məsələdə digər faktorlar, o cümlədən, Rusiyadakı böyük erməni lobbisi və qədim mədəni əlaqələr də rol oynayıb. “Chatham House” hesab edir ki, son illər Rusiyanın mövqeyi dəyişib: “Dmitri Medvedev prezidentliyi dövründə sələfləri ilə müqayisədə daha çox vasitə&ccedi... Devamı\nİtaliyanın “L Occidentale” qəzetində Dağlıq Qarabağ münaqişəsi h\n"Beynəlxalq qanunların Azərbaycanın tərəfində olmasına baxmayaraq, əraziləri hələ də Ermənistanın işğalı altındadır" Redaktor 21.06.2012 10:54 Kateqoriya: Siyasət AzərTAc Baxılıb: 302 İtaliyanın nüfuzlu “L Occidentale” qəzetində Dağlıq Qarabağ münaqişəsi haqqında məqalə dərc olunmuşdur. Məqalənin müəllifi Laşa Zilpimani bildirir ki, son vaxtlar cəbhə xəttində atəşkəs rejiminin pozulması beynəlxalq ictimaiyyəti narahat edir. Ermənistan-Azərbaycan, Dağlıq Qarabağ münaqişəsinin yenidən alovlanması bütün Qafqaz regionu üçün böyük təhlükə törədir. Dağlıq Qarabağ münaqişəsi 20 ildir ki, dondurulmuş vəziyyətdədir. Qərbin və Rusiyanın 20 illik vasitəçilik missiyasına və ciddi cəhdlərinə baxmayaraq münaqişə tərəflərini razı salan həll variantı tapılmamışdır. İndiki status-kvo isə 1994-cü ildə əldə olunmuş sülh razılaşması nəticəsində meydana gəlmişdir. Ermənistan ordusu Sovet İttifaqının dəstəyi və erməni lobbisinin dəstəyi ilə Azərbaycanın böyük bir ərazisini – Dağlıq Qarabağ regionunu işğal etmişdir ki, bunun da nəticəsində bu bölgədə yaşayan azərbaycanlılar doğma torpaqlarından didərgin düşmüşlər. Bundan sonra Dağlıq Qarabağ birtərəfli qaydada öz müstəqilliyini elan etmişdir. Lakin onun müstəqilliyi dünyada heç bir dövlət və beynəlxalq təşkilat tərəfindən tanınmır. Bu isə o deməkdir ki, Ermənistan faktiki olaraq Dağlıq Qarabağı işğal etməklə öz ərazisini genişləndirib. Siyasi, hərbi və iqtisadi kömək olmasaydı, Ermənistan nəinki Azərbaycanın ərazilərini işğal edə, hətta müstəqil dövlət kimi özünü təsdiq edib yaşaya bilməzdi. Münaqişə başlayanda Avropa İttifaqı bir sıra ziddiyyətlər səbəbindən ehtiyatlı davranaraq münaqişənin həll olunmasına dair konkret mövqe tutmamışdır. Türkiyə isə Azərbaycana müə... Devamı\nBaşbakan Ərdoğan kimi hər insanın duyğulandığı zamanlar olur\nÇANAQQALA KEÇİLMƏZ, VALLAHİ KEÇİLMƏZ...\nSami Yusuf - Yalqızam Yalqız\nAzərbaycan əsilli müğənni Sami Yusuf Türkiyənin paytaxtı Ankarad\nDünya şöhrətli Azərbaycan əsilli müğənni Sami Yusuf Türkiyənin paytaxtı Ankarada konsert verib. “Wherever You are” və digər albomlarından mahnılar səsləndirən Sami Yusuf Azərbaycanın əvəzedilməz səsi Rəşid Behbudovun repertuarına da müraciət edib. O, konsertində R. Behbudovun “Yalqızam” mahnısını ifa edib. Konsertin sonunda isə Sami Yusuf gözlənilməz jest edib. O, səhnədə olan azərbaycanlı tamaşaçıdan Azərbaycan bayrağını alıb, onu öpüb və gözlərinin üstünə qoyub. Konsertə gələnlər onun bu addımını böyük alqışlarla qarşılayıb. Devamı\n"Böyük Azərbaycan" səhifələrindən biri Türkiyə əleyhinə propaqan\nTƏPKİSİZ QALMA SOYDAŞIM, SƏN DƏ PAYLAŞ !\nBU KİŞİ, VƏTƏNƏ XƏYANƏT ETMİŞLƏRİN SÜRÜSÜNÜ UÇURUMDAN AŞIRACAQ.\nNƏ MUTLU TÜRKƏM DEYƏNƏ !\nNIYƏ SƏSİNİZ ÇIXMIR ? ATATÜRKƏ DÜŞMƏNSİNİZ ?\nBelə bir iddia ilə ankaralı iş adamı Muhammet Yüksel çıxış edib. Türkiyənin ilk prezidenti Mustafa Kamal Atatürkün öldürüldüyünə dair iddialar ortaya atılıb. ANS PRESS-in Türkiyə mətbuatına istinadən verdiyi məlumata görə, Muhammet Yüksel adlı ankaralı iş adamı və kolleksionerçisi Atatürkün civə tərkibli saligran adlı dərmanla zəhərlənərək tədricən öldürüldüyünü iddia edib. Muhammet Yüksel Atatürkün qəbrinin gizli ekshumasiya edildiyini və buna sübut olaraq əlində fotoqrafların olduğunu bildirib. Ankaralı iş adamı Atatürkün bu fotolarla xatırlanmaması üçün onun nəşinin ekshumasiyasının şəkilərini heç kimə verməyəcəyini bildirib. Muhammet Yüksel ekshumasiyanı həkimlər Akil Muhtar, Mehmet Kamil, Süreyya Hidayet və Abravaya Marmaraldan ibarət heyətin həyata keçirdiyini bildirir. “Ekshumasiyanın nəticələrinin dövlət arxivində saxlanığını düşünürəm. Nəyə görə, xalqa bu haqda bir məlumat verilmir? Bu ölkənin qurucusu qara ciyər serrozu diaqnozu ilə ölür və heç kim sorğu-suala çağırılmır. Atatürklə bağlı həqiqətləri bütün Türk vətəndaşlarının bilməsini istəyirəm”, - deyə Muhammet Yüksel bildirib. Devamı\nANS-in "Bizimkiler" layihesi - Eric Clapton'un "Wonderful tonight" https://youtu.be/xVSKXgq_N5w Devamı\nANS-in Bizimkiler layihesi - Michael Jackson They don't care\nANS-in Bizimkiler layihesi - Michael Jackson They don't care about us RaMZeS Mix.mov https://youtu.be/iGw6tz0wWos Devamı\nANSin Bizimkiler layihesi - Englishman in New York (Sting)\nANSin Bizimkiler layihesi - Englishman in New York (Sting) https://youtu.be/x3QyZ2tHYZs Devamı\nANS-in Bizimkiler layihesi - M. Maqomayevin Солнце взойдет\nANS-in Bizimkiler layihesi - M. Maqomayevin Солнце взойдет https://youtu.be/tzweMi8zUiY Devamı\nMilli Qəhrəman Mübariz İbrahimov Haqqında Klip.wmv\nMina - Gelin donek eve Klip 2012\nAbdulla Gül Qarabağın azad olunacağına inanır\nQafqazda sülh bərqərar ediləcək, Türkiyə Azərbaycan torpaqlarının işğaldan azad edilməsi üçün hər cür səy göstərir. BunuTürkiyə Prezidenti Abdullah Gül deyib. O, qeyd edib ki, Dağlıq Qarabağ münaqişəsinin həllindən sonra Qafqazda sülh bərqərar ediləcək və bütün problemlər unudulacaq. "Biz Qafqazda sabitliyin yaradılması üçün hər şey edirik. Bu istiqamətdə bəzi addımlar hamıya məlumdur, bəziləri isə naməlumdur", - o deyib. Devamı\n“Qarabağ” haqda film çəkildi / 09.06.2012


Prezident: “Neft başağrısı yarada bilər” – Novator.az\nDövlət başçısı İlham Əliyev iyulun 11-i İstanbulda keçirilən 22-ci Dünya Neft Konqresində, prezidentlərin tədbirində çıxış edib. AZƏRTAC-ın məlumatına görə, İlham Əliyev deyib ki, enerji sahəsində Türkiyə-Azərbaycan əməkdaşlığı, işbirliyi bir çox önəmli strateji layihələrin icrasına imkan verib: “Onların arasında Bakı-Tbilisi-Ceyhan neft kəmərini, Bakı-Tbilisi-Ərzurum qaz kəmərini və TANAP layihəsini xüsusi qeyd etmək istərdim. Bu layihələr nəinki regionumuzun, dünyanın enerji xəritəsini yenidən tərtib etdi.\nAzərbaycan qədim neft diyarıdır. Əslində biz hesab edirik ki, Azərbaycan neftin vətənidir. Çünki dünyada sənaye üsulu ilə ilk dəfə neft 1846-cı ildə məhz Azərbaycanda, Bakıda çıxarılıb. Ondan bir əsr sonra – XX əsrin ortalarında yenə də dünyada ilk dəfə olaraq dənizdən nefti Xəzər dənizinin Azərbaycan sektorunda Azərbaycan neftçiləri hasil edib. Lakin o vaxt Azərbaycan müstəqil deyildi və biz təbii sərvətlərimizdən tam istifadə edə bilmirdik. Ancaq müstəqillik dövründə Azərbaycan xalqı öz taleyinin, öz təbii sərvətlərinin sahibi oldu. Müstəqillik dövründə bu təbii sərvətlər ölkəmizin inkişafına, xalqın rifah halının yaxşılaşmasına xidmət etməyə başladı. Müstəqilliyimizin ilk illərində – 1994-cü ildə Azərbaycan ilk dəfə olaraq Xəzər dənizindəki karbohidrogen yataqlarını xarici sərmayədarların üzünə açdı.\n1994-cü ildən etibarən Azərbaycanın neft sənayesinə böyük sərmayə qoyulmağa başlandı. Eyni zamanda 1994-cü il ona görə əlamətdar bir tarixdir ki, məhz o ildə “Əsrin kontraktı” imzalandı. Bu kontrakt Bakı-Tbilisi-Ceyhan kəmərinin neftlə doldurulmasında əsas rol oynayır. Ondan sonra Azərbaycanda çox zəngin “Şahdəniz” qaz yatağı aşkar edildi. Bu yatağın qaz ehtiyatlarının həcmi 1,2 trilyon kubmetrdir. Bu, dünya miqyasında ən böyük qaz yataqlarından biridir və bu gün Cənub Qaz Dəhlizinin resurs bazasının əsasını təşkil edir.\nBeləliklə, artıq Azərbaycan müasir dövrdə neft və qazı hasil və ixrac edən ölkəyə çevrilib. Bizim ölkəmiz dünya bazarlarına çıxış əldə etmək üçün neft-qaz kəmərləri tikməli idi. Çünki bizim dünya bazarlarına birbaşa çıxışımız yoxdur. Bu məqsədlə 2006-cı ildə Bakı-Tbilisi-Ceyhan neft kəməri və 2007-ci ildə Bakı-Tbilisi-Ərzurum qaz kəməri istismara verilib. Ondan bir neçə il əvvəl Xəzər dənizini Qara dənizlə birləşdirən Bakı-Supsa neft kəməri tikilib. Beləliklə, Azərbaycanın təbii resurslarının dünya bazarlarına çıxarılması üçün kifayət qədər böyük şəbəkə yaradılıb. 2006-cı ildə Ceyhanda Rəcəb Teyyub Ərdoğanla bir yerdə Bakı-Tbilisi-Ceyhan neft kəmərinin açılışında iştirak edirdik və o vaxt da biz gələcək planlar haqqında düşünürdük, fikir mübadiləsi aparırdıq. O vaxtdan bu günə qədər bizim bütün planlarımız uğurla reallaşır. Çünki biz bu gün Cənub Qaz Dəhlizi kimi nəhəng layihənin üzərində çalışırıq, onun da təməli Türkiyədə qoyulub.\n2012-ci ildə Ərdoğanla TANAP layihəsi haqqında müqaviləni imzaladıq. TANAP layihəsi Cənub Qaz Dəhlizinin özəyidir. Məhz ondan sonra bütün digər istiqamətlər üzrə işlər başladı. Bu gün Cənub Qaz Dəhlizi layihəsi uğurla icra edilir. Bu layihə 4 hissədən ibarətdir. Birinci hissə “Şahdəniz” qaz yatağıdır, orada “Şahdəniz-2” layihəsinin icrası artıq 93 faizə çatıb, yaxın aylarda tam başa çatacaq. İkinci hissə Azərbaycanı Gürcüstanla birləşdirən Cənubi Qafqaz qaz boru kəməridir. Orada da işlər 87 faiz səviyyəsində tamamlanıb. Üçüncü və ən əsas hissə TANAP qaz kəməridir. Burada da tamamlanma səviyyəsi 77 faizdir və biz gələn il bu layihənin icrasını qeyd edəcəyik. Nəhayət, dördüncü hissə TAP – Trans-Adriatik kəməridir. Burada da icra 44 faiz səviyyəsindədir. Bütün bu dörd önəmli layihə Cənub Qaz Dəhlizini təşkil edir. Bu layihənin icrası üçün 40 milyard dollar sərmayə tələb olunur, onun böyük hissəsi artıq qoyulub.\nAzərbaycanın təsdiq edilmiş qaz ehtiyatları 2,6 trilyon kubmetrdir. Gələcək onilliklər ərzində Azərbaycan qazı həm region, həm də Avropa ölkələrinin tələbatını ödəyəcək.\nCənub Qaz Dəhlizi layihəsinin icrasında yeddi ölkə iştirak edir: Azərbaycan, Gürcüstan, Türkiyə, Bolqarıstan, Yunanıstan, Albaniya, İtaliya. Üç Balkan ölkəsi də gələcəkdə Cənub Qaz Dəhlizinə qoşula bilər. Bu istiqamətdə də müvafiq işlər aparılır. Yəni biz bu layihənin coğrafiyasını genişləndiririk, gələcəkdə daha da genişləndirə bilərik. Çünki bu, hər bir ölkəyə fayda gətirən təşəbbüsdür. Bu layihənin icrası onu göstərir ki, burada iştirak edən bütün ölkələr və şirkətlər qazanc əldə edirlər. Biz elə bir gözəl əməkdaşlıq formatı yaratdıq ki, həm hasilatçılar – yəni Azərbaycan, həm tranzit ölkələr və həm də istehlakçılar burada ortaq maraqlar əsasında çalışırlar. Məhz bu maraqlar balansı bu böyük layihənin uğurlu icrasına gətirib çıxarıb. Çünki burada həm texniki, maliyyə, iqtisadi, siyasi məsələlər kifayət qədər çoxdur. Artıq bu gün demək olar ki, Cənub Qaz Dəhlizi layihəsi uğurla icra ediləcək və Azərbaycan bundan sonra uzun illər ərzində həm bölgə, həm də Avropa ölkələrini təbii qazla təmin edəcək.\nBu gün qaz amili dünyada enerji təhlükəsizliyini təmin edən əsas şərtdir. Bu baxımdan Azərbaycan enerji təhlükəsizliyinin təmin edilməsi istiqamətində öz töhfəsini verməkdədir. Eyni zamanda Azərbaycan qazı Avropaya nəql ediləcək yeganə yeni qaz mənbəyidir. Çünki qalan bütün qaz mənbələri fəaliyyətdədir. Artıq yeni mənbə aşkarlanıb. Bu qaz ehtiyatları yeni xətlə Avropa bazarlarına çıxarılacaq. Yəni bizim üstünlüyümüz ondan ibarətdir ki, burada hər iki amil var. Bu da enerji şaxələndirilməsi istiqamətində çox ciddi bir addımdır.\nBu konqresdə neft, qaz məsələləri diqqət mərkəzindədir. Mən çıxışımın sonunda bir məsələyə də toxunmaq istəyirəm. Adətən neftlə zəngin olmayan ölkələr düşünürlər ki, kaş bizdə də neft olaydı, biz də bundan istifadə edə biləydik. Amma mən deyə bilərəm ki, neft həm fayda gətirə bilər, həm də problem, başağrısı yarada bilər. Baxır neftdən necə istifadə edirsən. Biz Azərbaycanda çalışırdıq və hesab edirəm buna nail olduq ki, “qara qızıl”ı insan kapitalına çevirək. Biz neftdən əldə edilən gəlirləri ilk növbədə çox şəffaf şəkildə qoruyuruq. Azərbaycan Dövlət Neft Fondu dünyada mövcud olan neft fondları arasında ən şəffaf fondlardan biridir və Birləşmiş Millətlər Təşkilatının da mükafatına layiq görülüb. Yəni birinci şərt budur – tam şəffaflıq. Bizim Neft Fondumuzda yığılan vəsaitlə bağlı məlumatlar mütəmadi qaydada ictimaiyyətə çatdırılır.\nİkinci məsələ, neftdən əldə edilən gəlirlərdən düzgün istifadə olunmalıdır. Biz neftdən əldə edilən gəlirləri ilk növbədə infrastruktur layihələrinə yönəltdik. Bu gün biz nəinki nefti, qazı, eyni zamanda son illər ərzində tikdiyimiz onlarla elektrik stansiyasının istehsal etdiyi enerjini də ixrac edirik. Biz sosial infrastruktur layihələrinə böyük vəsait qoyduq – məktəb, xəstəxana tikintisi. Yoxsulluqla çox ciddi mübarizə aparılır. Neft sektoru əslində çox iş yeri yaradan sektor deyil. Amma buna baxmayaraq biz neftdən əldə olunan gəlirləri digər sektorlara yönəldərək yoxsulluğu, işsizliyi aşağı səviyyəyə sala bildik və bu gün bu, təxminən 5-6 faiz səviyyəsindədir. Yəni düzgün siyasət və düzgün atılan addımlar nefti həm faydaya çevirə bilər, həm də bu sərvət ölkələr üçün problem yarada bilər.\nHesab edirəm ki, Azərbaycan təcrübəsi uğurludur. Bizim ölkəmizə xarici sərmayə də böyük həcmdə qoyulur. Öz növbəmizdə, biz də xarici ölkələrə sərmayə qoyuruq. Burada da birinci yerdə qardaş ölkə Türkiyədir. Türkiyənin enerji sektoruna bu günə qədər 10 milyard dollar sərmayə qoyulub. Növbəti illərdə bu rəqəm təxminən iki dəfə artacaq”.


20:00 19 Fevral 2020 1876\nPaytaxtın Xətai rayonunda “Google Map” proqramı vasitəsilə narkotik satanlar saxlanılıb.\nDİN mətbuat xidmətindən APA TV-yə verilən məlumata görə, rayon Polis İdarəsinin əməkdaşları tərəfindən keçirilən əməliyyat nəticəsində paytaxt sakini İbrahim Əliyev tutulub. Onun üzərində şəxsi axtarış aparılan zaman 13 qram heroin, 5 qram isə metamfetamin aşkar olunaraq götürülüb.\nİbrahim Əliyev ifadəsində pulu ödəniş terminalı vasitəsilə Biləsuvar rayon sakini İmamverdi Hüseynovun bank kartına yüklədikdən sonra narkotik vasitəni onun mobil telefonuna “Google Map” proqramı vasitəsilə göndərilən ünvandan götürdüyünü bildirib.\nKeçirilən əməliyyat nəticəsində İmamverdi Hüseynov da tutularaq istintaqa təqdim edilib. O, ifadəsində narkotik vasitələrin ölkə ərazisində satışını şəxsiyyəti istintaqa məlum olmayan Şirzad adlı İran vətəndaşının təşkil etdiyini, bu yolla əldə edilən pulların isə onun plastik kartlarında toplandığını bildirib.\nİmamverdi Hüseynovun üzərinə və idarə etdiyi avtomobilə baxış zamanı təmiz çəkisi 525 qram heroin, 130,503 qram tiryək, yaşadığı evdən isə narkotik vasitələrin satışında istifadə etdiyi müxtəlif şəxslərə məxsus plastik kartlar, narkotik vasitələrin dövriyyəsinin hesabatının aparıldığı qeydiyyat kitabçaları aşkar edilərək götürülüb.


Axısxa Türkləri Zəhra ilə bağlı bəyanat yaydı! – Yenicag.Az\nAna Səhifə Cəmiyyət Axısxa Türkləri Zəhra ilə bağlı bəyanat yaydı!\nAxısxa Türkləri Zəhra ilə bağlı bəyanat yaydı!\nYeni Çağ Media Qrupu – İyul 07, 2017 - 14:24\nDünya Ahıska Türkləri Birliyi Azərbaycan təmsilçisi, Azərbaycanda yaşayan Axısxa Türkləri “Vətən” İctimai Birliyinin ermənilər tərəfindən qətlə yetirilən iki yaşlı Zəhra Quliyeva və onun nənəsi Sahibə Quliyeva ilə bağlı bəyanat yayıb.\n“Çox təəssüflər olsun ki, Ermənistanın hərbi-siyasi rəhbərliyi növbəti cinayətə imza atdı. 04 iyul 2017-ci il tarixində, axşam saatlarında işğal altında olan ərazilərimizdəki Ermənistan Silahlı Qüvvələri Füzuli rayonunun Alxanlı kəndinin mülki əhalisinin və mülki obyektlərinin ərazilərini 82 və 120 millimetrlik minaatanlardan və dəzgahlı qumbaraatanlardan atəşə tutdular.\nBu vəhşi əməl nəticəsində Alxanlı kənd sakinləri 1966-cı il təvəllüdlü Allahverdiyeva Sahibə İdris qızı və onun nəvəsi 2016-cı il təvəllüdlü Quliyeva Zəhra Elnur qızı həlak oldu, digər mülki şəxs 1965-ci il təvəllüdlü Quliyeva Səlminaz İltifat qızı isə ağır bədən xəsarətləri alaraq xəstəxanaya yerləşdirildi.\nMilli mənsubiyyətindən asılı olmayaraq heç bir uşağın müharibədən əziyyət çəkməsinə razı deyilik. Lakin təəssüflər olsun ki, erməni xisləti öz mənfurluğundan əl çəkmir. 1994-cü ildə atəşkəs rejiminin elan olunmasına baxmayaraq, ermənilərin Azərbaycanda uşaqları qətlə yetirilməsi faktları qeydə alınmaqda davam edir.\nGünahsız şəkildə qətlə yetirilən Zəhra timsalında görürük ki, işğalçı Ermənistan üçün körpə-yaşlı fərq etmir. Biz Azərbaycanda yaşayan Axısxa Türkləri olaraq bu terroru lənətləyirik. Ermənistanı işğala son qoymağa çağırırıq. Dünya Ahıska Türkləri Birliyi Azərbaycan təmsilçisi, Axısxa Türkləri “Vətən” İctimai Birliyi və bütün Axısxalılar olaraq bildiririk ki, hər zaman Azərbaycan xalqının və dövlətinin yanındayıq.\nBiz, beynəlxalq hüquqi normalara riayət edilməsi, beynəlxalq sülhün və təhlükəsizliyin müdafiə edilməsi, Birləşmiş Millətlər Təşkilatının qətnamələrinə, Avropa Şurasının, ATƏT-in, digər beynəlxalq təşkilatlarının qəbul etdikləri sənədlərə əməl edilməsi və Ermənistanın işğalçı siyasətinin dayandırılması üçün beynəlxalq təşkilatlara və dünya ölkələrinə müraciət edirik. Eyni zamanda, Azərbaycan Respublikasının Prezidenti İlham Əliyevin işğala son qoyulması ilə bağlı bundan sonra atacağı bütün addımları dəstəkləyir və Ali Baş Komandanın hər əmrinə hazır olduğumuzu bildiririk!”.\nDünya Ahıska Türkləri Birliyi Azərbaycan təmsilçisi,\nAzərbaycanda yaşayan Axısxa Türkləri “Vətən” İctimai Birliyinin sədri.\nermenistan, Azərbaycan, Dağlıq Qarabağ, bəyanat, iki yaşlı zəhra,


Təhsil Nazirliyində İslamiadada yüksək nəticə göstərən idman məktəblərinin yetirmələri və könüllülər mükafatlandırılıb\nTəhsil Nazirliyində İslamiadada yüksək nəticə göstərən idman məktəblərinin yetirmələri və könüllülər mükafatlandırılıb\nİyulun 13-də Təhsil Nazirliyində “Bakı-2017” IV İslam Həmrəyliyi Oyunlarında yüksək nəticə göstərən idman məktəblərinin yetirmələrinin, yarışların təşkilində fəal iştirak edən təhsil müəssisələrinin əməkdaşları və könüllülərinin təltif olunması mərasimi keçirilib.\nAZƏRTAC xəbər verir ki, tədbirdə təhsil naziri Mikayıl Cabbarov Prezident İlham Əliyevin təhsilə və idmana böyük önəm verdiyini vurğulayıb, ölkəmizdə bu sahələrin inkişafı ilə bağlı reallaşdırılan tədbirlərdən, qazanılan uğurlardan danışıb. Nazir IV İslam Həmrəyliyi Oyunlarının yüksək səviyyədə təşkil edilməsində 11 mindən çox tələbə-könüllünün xüsusi rolu olduğunu diqqətə çatdırıb. Vurğulayıb ki, könüllülərin fəaliyyəti “Bakı-2017” IV İslam Həmrəyliyi Oyunları Təşkilat Komitəsinin sədri, Azərbaycanın Birinci vitse-prezidenti Mehriban xanım Əliyeva tərəfindən yüksək dəyərləndirilib. M.Cabbarov “Bakı-2017”nin qalibləri arasında Təhsil Nazirliyi sistemində fəaliyyət göstərən uşaq-gənclər, idman məktəblərinin 18 nəfər idmançısının yer aldığını, 4 qızıl və 4 bürünc olmaqla ümumilikdə 8 medal qazanıldığını bildirib.\nSonra İslamiadada yüksək nəticə göstərən idman məktəblərinin yetirmələrinə, eləcə də könüllülərə diplom və təşəkkürnamələr təqdim olunub.


“Seroloji testlər bizə virusla mübarizədə optimal yanaşma seçməyə imkan verir” – MÜTƏXƏSSİS RƏYİ – Yenicag.Az\nAna Səhifə Cəmiyyət “Seroloji testlər bizə virusla mübarizədə optimal yanaşma seçməyə imkan verir” – MÜTƏXƏSSİS RƏYİ\nYeni Çağ Media Qrupu – Avqust 25, 2020 - 11:35\n“Aparılacaq seroloji testlər bizə pandemiya ilə mübarizədə optimal yanaşma seçməyə imkan verir”.\nBu fikirləri Yenicag.az-a açıqlamasında əhali arasında yeni növ koronavirusa qarşı immunitetin öyrənilməsi məqsədilə həyata keçiriləcək seroloji tədqiqatların əhəmiyyətindən danışan infeksion xəstəliklər və klinik mikrobiologiya üzrə mütəxəssis Fərrux Sədirov səsələndirib.\nFərrux Sədirovun sözlərinə görə aparılan testlər ölkənin “pandemiya xəritəsini” dəqiq hazırlamağa kömək edəcək:\n“Seroloji müayinə insanlarda virusa qarşı immunitetin yaranıb-yaranmadığını ölçən bir testdir. Biz bu testləri həyata keçirərkən aktiv, sağalmış və immunitet qazanmış xəstələr haqqında məlumat əldə etmiş oluruq. Bu da bizə pandemiyanın ölkə üzrə xəritəsini görməyə və pandemiya ilə mübarizədə optimal yanaşma seçiminə imkan verir. Tutaq ki, hər hansı bölgədə bu testlər aparıldı və xəstəliyə qarşı immunitet qazanmış şəxslərin sayı çox oldu. Bu zaman həmin bölgəni biz “az riskli bölgə” olaraq təsnifatlandıracağıq. Digər tərəfdən xəstələrin özləri də bu işdə maraqlı olmalıdır. Çünki xəstəliyi keçirib-keçirmədiyini, hazırda xəstə olub- olmadığını, onda immunitetin yaranıb-yaranmadığını öyrənmiş olacağıq. Bu, dövlət tərəfindən pulsuz həyata keçiriləcək və çox ağrısız, qısa sürən prosesdir. Verilən üç-beş millilitr qanla bir saat ərzində cavab əldə olunur”.\nseroloji test, vətəndaş,


24 nəfərlik siyahı prezidentə təqdim olundu – ADLAR – Yenilənib » GundemXeber İnformasiya Portalı\nGundemxeber.az » Ölkə » 24 nəfərlik siyahı prezidentə təqdim olundu – ADLAR – Yenilənib\n24 nəfərlik siyahı prezidentə təqdim olundu – ADLAR – Yenilənib\nTarix: 24-12-2015, 16:14 Bölmə :Ölkə Baxış: 0\nİnsan hüquq məsələləri üzrə Birgə İşçi Qrup tərəfindən həbsdə olan şəxslərlə bağlı 24 nəfərlik siyahı hazırlanıb.\nBu barədə APA-ya məlumat verən Dilarə Əliyeva adına Qadına Hüquqları Cəmiyyətinin sədri, hüquq müdafiəçisi Novella Cəfəroğlu bildirib ki, hazırlanmış siyahı Prezident yanında Əfv Komissiyasına təqdim edilib: “Siyahıda bir çox tanınmış şəxslərin adı var. Biz siyahını komissiyaya təqdim etmişik. Həmin siyahı prezidentə də təqdim ediləcək. Biz siyahıda adları olan şəxslərin əfv olunmalarını istəyirik”.\nN. Cəfəroğlu qeyd edib ki, Əfv Komissiyaya təqdim olunan siyahıda Tofiq Yaqublu, İlqar Məmmədov, İntiqam Əliyev, Anar Məmmədli, Rəsul Cəfərov, Yadigar Sadıqlı və digər şəxslərin adı var.\nAzərbaycan İnsan Hüquqları üzrə Birgə İşçi Qrupunun iclası başa çatıb. “Report”un xəbərinə görə, iclasda hazırda həbsdə olan şəxslərdən ibarət 22 nəfərlik siyahı hazırlanıb. Siyahı Azərbaycan Prezidentinə təqdim olunacaq. Prezidentdən həmin şəxslərin çəkilməmiş cəzalarının əvf edilməsi xahiş olunacaq.\nHəmin şəxslər arasında hazırda həbsdə olan Hüquq Maarifçiliyi Cəmiyyətinin rəhbəri İntiqam Əliyev, jurnalist Pərviz Həşimli, REAL-ın rəhbəri İlqar Məmmədov, “Seçki” Monitorinq Mərkəzinin rəhbəri Anar Məmmədovun və başqalarının adları var.\nQeyd edək ki, Azərbaycan Respublikasının Prezidenti yanında Əfv Məsələləri Komissiyası işini yekunlaşdırıb. Komissiyaya daxil olan müraciətlərlə bağlı yekun siyahı Azərbaycan Prezidentinə təqdim olunub.\nƏFV SİYAHISINDA KİMLƏR VAR... ...\nYeni əfv siyahısında kimlərin adı var? ...\n“Azərbaycanda xeyli sayda məhkum azadlığa ...\n“Əfv siyahısı hazırdır” ...\nƏli İnsanov əfv ərizəsi yazmadı: Siyahıda adı ...\nİyul 2022 (39)


Sirli ədəbiyyat: Söz və sükut\n124443 | 2016-04-14 17:26:58\nAtalarımızın belə bir misalı var: danışmaq gümüşdürsə, susmaq qızıldır. Bəlkə də atalar bunu sözün qüdrətini gizləmək, tilsimini qorumaq üçün deyiblər. Çünki sözün hansı qüdrətə malik olduğunu, nələrə qadir olduğunu da onların özündən yaxşı kim biləcəkdi ki? Yoxsa "Söz var baş kəsər, söz var savaş” hikmətinin hansı gücü daşıdığına işarə etməzdilər. Bəşəriyyətin bu günə kimi kəşf etdiyi ən güclü silah elə məhz sözdür. Onun varlığı, yaşamı da sözə bağlıdır ki, onsuz nə gündəlik nitq, nə ədəbiyyat, mədəniyyət, elm, təhsil, siyasət mövcud ola bilməzdi. Bu gün "Sirli ədəbiyyat"da onun ən əsas vasitəsi olan SÖZ-dən bəhs edəcəyik.\nBütün müqəddəs kitablar sözün hikmətini xüsusi vurğulayıb, onu müqəddəsləşdiriblər. Dini rəvayətə görə, mələk Cəbrayıl Məhəmməd Peyğəmbərin gözünə görünəndə ona yaşıl ipəyin üstündə yazılmış alov kimi yanan sözləri göstərib "Oxu” demişdi. Müqəddəs İncildə də sözə ilahilik verilir: "Əvvəlcə söz yarandı, sonra Tanrının sözü oldu, nəhayət söz Tanrıya çevrildi”. Maraqlıdır ki, Allahın elçiləri başda olmaqla, seçilmişlərin böyük əksəriyyəti şair olublar. Sözü nizama çəkib qüdrətə mindiriblər. Amma Müqəddəs Quranda şairlərə yanaşma birmənalı deyil. "Şüəra” surəsində şairlər haqqında belə deyilir: "Şeytanların kimə nazil olduqlarını sizə xəbər verimmi? Onlar hər bir yalançıya, günahkara nazil olarlar. Şeytanlar mələklərdən oğrun-oğrun eşitdikləri adda-budda sözləri onlara təlqin edərlər. Onların əksəriyyəti yalançıdır! Kafir şairlərə gəlincə, onlara yalnız azğınlar uyar! Məgər görmürsənmi ki, onlar hər bir vadidə sərgərdan gəzib-dolaşırlar? Hər tərəfə meyl edir, birini yalandan mədh, digərini isə əbəs yerə həcv edirlər!” Düzü, bir şairə olaraq, hər dəfə məlum surənin son ayələrini oxuyanda utanıram. Həqiqətən də şairlərin böyük əksəriyyəti ta qədimdən ya sərgərdan gəzib-dolaşıblar, ya da yalandan mədh, həcv ediblər. Amma nüansa diqqət: əksəriyyəti deyilir, hamısı yox! Çünki sözün ilahi qüdrətini dərk edən, zənginlik vəd edən mədhiyyədən, nifaq salan həcvdən uzaq duran müdrik şairlər olub ki, onlar sözü Tanrıya ucaldıb, Tanrının sözünü vəsv ediblər.\nBəlkə də günümüzdə söz öz qüdrətini itirib, çünki sözün mənbəyi olan düşüncə kasadlaşıb, başqa sözlə, devalvasiyaya uğrayıb. Onun yerinə isə qabaqcadan təlimatlandırılmış texnika önə çıxıb. Bu gün bir-birimizə dediyimiz ən məhrəm söz, sevgi məktubları ürək pıçıltılarından deyil, hazır mesaj qutusundan gəlir. Bu isə qarşı tərəfdə heç bir reaksiya, təmas yaratmır. Bəli məhz təmas! Sözü araşdıran təkcə ədiblər, şairlər deyil, xüsusi mütəxəssislər də var ki, onlar bəşəriyyətin ən böyük kəşfinin gücünü sınağa çəkib, onun insana təsirini dəfələrlə yoxlayıblar. Sadəcə, adi bir limon sözünü yazaq. Özümüzdən asılı olmadan o limonun görünüşünü, dadını, hətta qoxusunu hiss edəcək, dodağımızı büzəcəyik. Mütəxəssislərə bu məsələdə, əslində ehtiyac yoxdur, bir-birimizin yanında bütöv günü hansısa xəstəlikdən danışaq, növbəti günlərdə sözün təlqin etdiyi həmin xəstəliyə tutulacağımızı görəcəyik, əksəriyyətimiz bunu yaşayıb. Odur ki, böyüklərimiz "yaxşı söz danışın ki, yaxşı olsun" deyəndə, heç də səhv etməyiblər. Ən adi maqlar belə ilk iş olaraq sevgisinə çatmaq istəyən gənc qızlara həmin adamın adını dəfələrlə yazıb, ucadan səsləndirməyi, ürək sözlərini deməyi tövsiyə edirlər. Söz vasitəsilə hətta nitq qabiliyyəti olmayan vəhşi heyvanlar ovsunlanıb, bitkilər cücərdilib. Nəticəsi xoşagəlməz olsa da, bir otaq bitkisinə dərdlərinizi, qorxularınızı sözlə ifadə edin. Bunu bir neçə gün təkrar söyləyin. Ən uzağı bir həftə ərzində həmin bitki quruyacaq. Bunun əksini qurumaqda olan, inkişaf edə bilməyən bitkidə sınayın. Tezliklə yaşıllaşıb, çiçəkləyən bitki gözünüzü-könlünüzü oxşasın. Eyni təcrübəni su üzərində də dəfələrlə həyata keçiriblər: bir stəkan suyun yanında acıqlı danışın, söyüş söyün, suyun bulanıq olduğunu deyin, yəni stəkanda "fırtına” yaradın. O da əvəzində zəhər-zıqqım olsun. Bunu alimlər sübuta yetirib, mənim qədər sərt və kobud şəkildə dilə gətirməsələr də, suyun tərkibinin dəyişdiyini, ziyanlı olduğunu isbat ediblər.\nSözü iki kateqoriyaya bölürlər: öldürücü sözlər, həyatverici sözlər. İlk kateqoriyanı zəhərli ox kimi təsvir edib bura: bəla, xəstəlik, kədər, ölüm, ayrılıq və s. neqativ təsirli sözləri aid edirlər. Bu sözlərin əhatəsində olan insanlar, əlbəttə ki, sadalananların da ağuşunda olacaq. İkinci kateqoriya isə: sevinc, səadət, gözəllik, sevgi, şadlıq, uğur və s. sözləri özündə birləşdirib nikbin ruha köklənir. Odur ki, həyatını yeniləmək, bədbinlikdən, uğursuzluqdan çıxmaq istəyən insanlar ilk növbədə öz nitq lüğətində dəyişikliklər etməlidirlər. Həm özlərinə, həm də başqalarına bu sözləri ünvanlamaqla ruhi dinclik tapacaq, ətraflarında da müsbət aura yaradacaqlar.\nSöz tarix boyu bütün natiqlərin təlqin vasitəsi olub. Antik dövrlərdə xüsusi natiqlik məktəbi olardı ki, bu dərəcəni bitirməyənlər ustad səviyyəsinə qalxa bilməzdilər. Çin, Babilistan, Hindistan, Yunanıstanda xüsusi natiqlik məktəbləri olsa da, natiqlik sənətinin, nitq mədəniyyətinin əsl vətəni qədim Yunanıstan olub. Sokrat, Demokrit, Aristotel, Esxil, Siseron və b. natiqlik məktəbinin təmsilçiləri olmaqla yanaşı, həm də nitqin nəzəriyyəsini, sistemini yaradıblar. Sonrakı dövrlərdə Konfutsi, Qandi və b. kimi natiqlər öz ideyalarını məhz nitq, söz vasitəsilə insanlığa aşılayıblar. Şərqdə Nizaminin, Nəsiminin, Füzulinin, Mövlanənin məğlubedilməz söz "qoşun”u bütün zamanlarda ordusunun zəfərini bəşəriyyətə daddırıb. Sözün hər hərfi qədim mətnlərdə, divanlarda məna və ya simvol daşıyıb. Gələcəkdə zəmanəmizdə yazılmış kitablar təhlil olunarkən nə anlaşılacaq, bilmirəm. Çətin ki, sətiraltı mənası, simvolik əhəmiyyəti olmayan, mənası üzdə olan fikirlər gələcək nəsillərə nəsə desin. Amma yuxarıda adlarını çəkdiyim müəlliflər və onlarla başqalarının əsərlərinin bu gün də oxunması, onların təhlili üçün xüsusi məktəblər, institutlar yaradılması təsadüfi deyil. Hər sözünün çəkisi bir kitab ağırlığında olan dahilərin demək istədiklərini illərdir araşdırsaq da, tam ilahi mətni hələ ortaya çıxara bilmirik.\nQayıdaq ataların susmağa verdiyi qızıl dərəcəsinə. Əlbəttə, müdriklərə yol göstərən uzun illərin təcrübəsidir. Bəzən yerində susmaqla fəlakəti önləyib, bəzən də müalicə ediblər. Məhz müalicə! Çünki həddən artıq danışmaq ağız, çənə, nəfəs yolları, boğaz xəstəliklərinə səbəb olur ki, bunu da sırf susmaqla, düzgün nəfəs terapiyası ilə sağaldıblar. Qədim salnamələrdə nəfəs – həyat mənasına gəlirdi. Ürək, ciyər və ruhu əlaqələndirən zəncir hesab olunurdu. Çox danışmaq isə nəfəsin sui-istifadəsi, ruhun narahatlığı demək idi. Bu günə qədər də şaman və buddist kahinlər həftənin bir gününü sükut günü edirlər. Həmin günü ən vacib sözlər belə işlədilmir, sakitçiliyin pozulmaması üçün tənha güşəyə çəkilirlər. Hesab olunur ki, bir günlük sükut ömrün bir həftəlik uzdılması deməkdir. Hətta Hindistanda mistik cərəyan var: Muni. Bu cərəyana aid olanlar ümumiyyətlə danışmaqdan imtina ediblər. Nəticədə isə həmin insanlar yüz ildən artıq yaşayır və bu müddət ərzində heç xəstələnmirlər. Ümumiyyətlə, hind mistikasında nəfəs və onun düzgün idarə olunması xüsusi əhəmiyyət daşıyır, günümüzdə də yoqlar nəfəs sayəsində insan orqanizminin sağlam, formada qalmasına xidmət edir. Bəzən, sükut da insanı yaxşı natiq edə bilər. Necə? Məsələn, mənasız söhbətin cavabında susub gülümsəmək, əsassız tənqidə cavab olaraq kəskin baxışlı susqunluq özü böyük nitq deyilmi? Həm də müəmmalı: qarşındakı insanın fikri haçalaşır ki, görəsən bununla sən nə demək istəyirdin? Hərdən faciəylə üzləşmiş insanı susub qucaqlamaqla, qəlbindəki ən həssas duyğuları onunla paylaşırsan. Xanımların nəzərinə: susqunluqla daha çox diqqət çəkmək mümkündür. Nənəm həmişə qız nəvələrinə deyərdi: "Az danışın ki, səsinizi eşitməyə can atsınlar, az gülün ki, gülüşünüzün həsrətini çəksinlər”. Düzü, nə barədəsə danışmağa həmişə söz tapılır, nə barədə susmağa sükut tapmaq isə bir məharətdir. Əlqərəz, sözün də sükutun yerini bilmək gərək. Hər biri öz yerində olanda ən qüdrətli vasitədir.


Parlament seçkiləri təkrarlana bilərmi?\nAzərbaycanda Növbədənkənar parlament seçkiləri, 9 fevral 2020\n“ Seçki günü nəticələrə ciddi təsir edə biləcək qanun pozuntuları baş verdi. Bununla bağlı namizədlərin və müşahidəçilərin xeyli sayda şikayətləri var. Şikayətlər dairə seçki komissiyalarında (DSK) və Mərkəzi Seçki Komissiyasında (MSK) araşdırılır. Artıq 4 dairədə seçkilərin nəticələri ləğv olunub. MSK-nin fevralın 17-də keçiriləcək növbəti iclasında müvafiq qərarlar gözlənilir. Başqa tərəfdən oxşar şikayətlər DSK-lara göndərilib”.\n“Daha bir neçə dairənin nəticələri ləğv oluna bilər”\nBəşir Süleymanlı, arxiv foto\nBəşir Süleymanlının xatırlatmasına görə, bu günlər Prezident İlham Əliyev Kürdəmir rayonunda “Asan-Xidmət”in açılışında deyib ki, bu seçkilərdə pozuntular baş veribsə, pozuntulara yol verən şəxslər cəzalandırılmalıdır:\n“ Bütün bunlardan sonra MSK-nin yekun nəticələri Konstitusiya Məhkəməsinə göndərilməsi gözlənilməlidir. Əgər, ciddi əsaslar varsa, daha bir neçə dairənin nəticələri ləğv oluna bilər. Yekun nəticələrdən sonra bir sıra dairələrdə təkrar seçkilərdən sonra danışmaq olar”\n“Bəzi səhvlər vardı,...”\nAzərbaycanda Vətəndaş Cəmiyyətinin İnkişafına Yardım Assosiasiyasının (AVCİYA) Seçki qərargahının sədri Məhərrəm Zülfüqarlı isə qeyd edib ki, seçki mühiti demokratik seçkilərin keçirilməsinə imkan verib. Onun fikrincə, sabitliyin olması, qarşıdurma elementlərinin yoxluğunu da beynəlxalq müşahidəçilər qeyd ediblər:\n“Seçkilər də sabit şəraitdə, şəfaf keçirildi. Bəzi səhvlər vardı, ona görə hansısa dairələrin nəticələrinin ləğvi təbiidir. Ümumi yanaşdıqda seçki saxtakarlığı 125 dairəni əhatə etmir, bəzi dairələrdə saxtakarlıq oldu. Ona görə parlamentin legitimliyinə hər hansı xələl gətirmir”\nO, xatırladıb ki, bundan əvvəl keçirilən parlament seçkilərində də müəyyən dairələrin nəticələri ləğv olunub və təkrar seçkilər keçirilib.\nAmma bütün bunlarla belə Bəşir Süleymanlı növbədənkənar parlament seçkilərinin yenidən gündəmə gəlməsini gözləmir: “MSK və Konstitusiya Məhkəməsi seçkilərin nəticəsini ləğv etsə, yenidən seçkilər keçirilməlidir. Amma 83 dairə üzrə nəticələr təsdiqlənsə, parlament öz işinə başlaya bilər”.\nMəhərrəm Zülfüqarlı də yenidən növbədənkənar seçkilərə ehtiyacın olmadığını hesab edir:\n“Çünki saxtakarlıq bütün dairələri əhatə etmir. Pozuntular olan dairələrin nəticələri də ləğv olunub”.\nMSK sədri Məzahir Pənahov iclas keçirir, arxiv foto\nFevralın 10-da ATƏT-in Demokratik Təsisatlar və İnsan Hüquqları Bürosunun (DTİHB) rəhbərlik etdiyi beynəlxalq müşahidə missiyası bu seçkilərlə bağlı ilkin rəyini açıqlayıb. «Seçki günü baş tutan səsvermə prosesi müşahidə aparılan seçki məntəqələrinin 7 faizində mənfi qiymətləndirilmişdir ki, bu da kifayət qədər böyük say olduğuna görə ciddi prosedur çatışmamazlıqlarının olmasının göstəricisidir...», - rəydə vurğulanıb.